تاووتوێ کردنی پرسی کۆڵبەران و کوژرانیان/وتووێژی گەورەژوری ڕاوێژ لەگەڵ ئارام فەتحی | مرۆڤایه‌تی , Mirovayeti\nHome كوردستان ڕۆژهه‌ڵات تاووتوێ کردنی پرسی کۆڵبەران و کوژرانیان/وتووێژی گەورەژوری ڕاوێژ لەگەڵ ئارام فەتحی\nبابەتی بەردەستت، یەکێکە لە زنجیرە وتووێژەکانی گەورەژووری ڕاوێژ لە ڕایەڵەی تلێگرام کە ڕێکەوتی ٥ و ٦ی خەزەڵوەری ١٣٩٥ی هەتاوی لەسەر مژاری “تاووتوێ کردنی پرسی کۆڵبەران و کوژرانیان” کە لەگەڵ بەڕێز ئارام فەتحی، چالاکی مەدەنیی کورد و بە پێشکەشکاریی داوود حەیدەری، ئەندامی دەستەی بەڕێوەبەریی گەورەژووری ڕاوێژ، ئەنجام دراوە.\nڕاوێژ: تکایە سەرەتا بە کورتی خۆتان بە ئەندامانی ژووری ڕاوێژ بناسێنن .\nفەتحی: من ئارام فەتحی، خوێندکاری زانکۆ و دانیشتووی شاری مەریوان، ئێستاش لە خزمەتتان دام بۆ باسەکە.\nڕاوێژ: سەرەتا ئەگەر بۆمان باس بکەن مێژووی کۆڵبەری بۆ کەی دەگەڕێتەوە؟\nفەتحی: دیارە من نازانم مەبەست لە پرسیارەکەی جەنابتان، کۆڵبەری لە ڕۆژهەڵاتی کوردستانە بە تەنیا، یان هەر خودی کۆڵبەری وەک ئیشێکی مرۆیی؛ بۆیە لە باسی ئیشی مرۆییدا پێویستە ئاماژە بەوە بدەین کە لەوانەیە بگەڕێتەوە بۆ سەردەمی کۆیلایەتی (بردەداری) و لەوە پێشتریش؛ بەڵام لە کوردستان لەو کاتەوەی کە شتێک بە ناوی سنوور دروست بووە، کە دیارە ئەم سنوورە دراوسێیەتی ئێراق و\nتورکیە دەگرێتەوە، کۆڵبەری بوونی هەیە. ئەگەرچی لەوانەیە لە سەرەتاوە وەک ئیشێک نەبووبێ بەڵام دواتر بەهۆی سەختی و دەسکورتیو بۆ وەدەست هێنانی بژیوی ژیان وەک ئیشێکی ناچاری لێهاتووە.\nڕاوێژ: ئەگەر ڕوونتر بپرسم، میژوەکەی لە کوردستاندا بۆ کەی و چ سەردەمێک دەگەڕێتەوە؟\nفەتحی: ڕاستییەکەی من ئاگاداری ئەوە نیم کە ڕێک بۆ چ سەردەمێک دەگەڕێتەوە هەرچەند دوای هاتنی دەوڵەتی نوێ و بە پەرەسەندنی مامەڵەی هاوردە و هەناردەی ئەم سیتسمە نوێیەی دوای سیستمی پاشایەتی لەگەڵ وڵاتانی دراوسێ، کۆڵبەریش وردەوردە دەست پێ دەکات و لە ماوەی نزیک پازدە ساڵی دواییدا بەتایبەت پەرە دەستێنێت کە ئەوەش دەبینرێت هەتا دۆخی ئابووریی خەڵک ناجێگیرتر و خراپتر بێت زیاتر ئەو ئیشە دەکەوێتە بەرچاو و خۆی دەردەخات.\nڕاوێژ: بە ڕای بەرێزتان دەکرێ کۆڵبەری وەک کارێک بۆ بەدەست هێنانی بژێوی ژیان وەکوو کارێکی ئاسایی چاوی لێبکرێت و پێناسە بکرێت؟\nفەتحی: سەرەتا شتێک بە وڵامی پێشووم زیاد بکەم کە پێوەندی بە وڵامی ئەم پرسیارەشەوە هەیە، ئەویش ئەوەیە کە کۆڵبەری ئیشێکی حسێب کراو و ڕوون نیە کە بتوانین حسێبی لەسەر بکەین و کاتی بۆ دیاری بکەین تا بزانین دەقیق بو کەی دەگەڕێتەوە. ئەم ئیشە ئیشێکە کە لە ڕووی ناچارییەوە هەڵبژێردراوە و هەروەها ئیشێکی جێگیر و بەردەوامیش نییە، بەڵکوو زۆر کاتی و ماوەدارە. لەوانەیە کۆڵبەرێک بە هەموو ئەو کۆسپ و لەمپەرانەش کە بو ئەم ئیشە هەیەتی لە ماوەی ساڵێکدا تەنیا چەند مانگێک بتوانێ خەریکی کوڵبەری بێت. ناتواندرێ هیچ حسێبێک بەسەر کوڵبەرییەوە بکرێت بۆ بژێویی ژیان. یەکەم لەبەر ئەوەی کە شەوێک هەیە و چەند شەو نییە (وەک خۆیان دەڵێن ڕێگەیان لێ گیرابێ) دووەم لەبەر ئەوەی مەترسییەکانی ژیانی کۆڵبەری لە ئاستێکدان کە گیانی کەسەکان بخەنە گومانی مان و نەمانەوە بۆیە بۆ وەها ئیشێکی لەو جۆرە ناتوانین بڵێین کە کارێکی ئاسایی بێتە ئەژمار.\nڕاوێژ: هۆکارەکان چین کە خەڵکی ڕوو لەم کارە دەکەن لە حاڵێکدا کە دەشزانن ئەو کارە کوشتنی تێدا ، کەم ئەندام بوونی تێدا؟\nفەتحی: دیارە دڵنیاین کە هیچ کەس پێی خۆشە نییە بە گوللـەی پاسگایەک بمرێت یان لاقێکی بەسەر شوێنێکی مینڕێژکراودا جێ بمێنێت. ئەوە ڕوون و ئاشکرایە کە کەسێک ئەو ئیشە هەڵدەبژێرێت کە ژیان لە ئاستێکی زۆر خراپدا بێت و هیچ کارێکی دیکەی گیر نەهاتبێ. کەم نین ئەو کەسانەی خاوەنی بنەماڵەن و بەخێوکەریشن، بۆیە ناچارن بنەماڵەیانبژیەنن، بەڵام لەم دۆخەی ئەم کۆمەڵگایەدا کە هیچ کارێک نییە و ڕێژەی بێکاری، ڕۆژ دوای ڕۆژ ڕوو لە زیادبوون دەکات ناچارن بۆ ئەوەی فریای بنەماڵەیان بکەون کارێک هەڵبژێرنکاتێ کە هیچ کارێکی دیکە نەبێت خەڵک ڕوو لە ئەو ئیشانە دەکەن کە ڕوو لە مەترسین ئێستا ئەم مەترسییە چ بۆ خۆیان بێت یان بۆ کۆمەڵگا.لەبەر ئەوەی بێکاری تەنیا بەسەر ڕێژەی کۆڵبەراندا کاریگەریی نییە، بەاکوو بەسەر زۆر بوونی ڕێژەی دزی، لەشفرۆشی، منداڵانی کار و…کاریگەری هەیە کە بێگومان ئاسەوارەکانی دەبینرێ\nڕاوێژ: دەبینین کە ئەم کارە لە ڕۆژهەڵاتی کوردستان زۆر زۆرە، ئایا لە بەشەکانی دیکەی کوردستان ئەتوانین بڵێین هەر لەو ئاستەی ڕۆژهەڵاتدایە؟\nفەتحی: نەخێر! بەدڵنیاییەوە هیچکام لەو بەشانە وەک یەک نین. دیارە ئەوەش دەگەڕێتەوە بۆ دۆخی ئابووری ئەو وڵاتە. ئێستا بۆ وێنە دۆخی ئابووریی خەڵکی حوکمەتی هەرێم لەگەڵ خەڵکی ڕۆژهەڵاتی کوردستان لە ئێران جیاوازی هەیە. وڵاتی ئێران تووشی گەمارۆی ئابووری بووە کە ئەوە کاریگەرییەی زۆری بەسەر ڕێژەی بێکارییەوە بووە.\nڕاوێژ: ک هەروەک ئاماژەتان پێدا ئەم کارە پراوپرە لە مەترسی، باشە ناکرێت کارێکی دیکە هەڵبژێردێت تاکوو چەندین بنەماڵە نەبنە قوربانی؟\nفەتحی: وەک ئاماژەم پێدا ئەمە کارێکە کە لە ڕووی ناچارییەوە هەڵبژێردراوە. ئەو کارانە لە ڕووی ناچارییەوە هەڵدەبژێردرێن هەرکامەیان و مەترسیگەلێکیان هەیە.بۆ وێنە لەشفرۆشی یان دزی کردن هەرکام مەترسی خۆی هەیە. دیارە نامهەوێ بڵێم کۆڵبەری لە ڕیزی ئەو ئیشانەدایە بەڵکوو دەمهەوێ بڵێم ئەو خەڵکە ئەیانهەوێ کۆڵبەر بن نەک دز یان فرۆشیاری مادەی هوشبەر. لە کۆڵبەریدا ئەگەرچی مەترسیی زۆرترە بەڵام لەچاو کارە نائاساییەکانی دیکە زۆر ئیشێکی شەرافەتمەندانەیە. ئێمە باشتر وایە بیر لەوە بکەینەوە ئاخوو ڕێژەی بێکاری و نەبوونی دەرفەت و کاری گونجاو لە چ ئاستێکی نزمدا بێت کە بەشێک لەو خەڵکە گیانی خۆیان بۆ بژێویی ژیان و بۆ سەرەتاییترین مافی بوون دابنێن\nبە بڕوای من ئەو بنەماڵانە هەر لە سەرەتادا بوونەتە قوربانی؛ تەنیا بە بوونی کۆڵبەرێک لە ماڵەکەیاندا مەرگەکە دوا دەخرێت. پێویستە ئەوەش بڵێم کە بە کوشتنی هەرکام لەو کەسانەی وەک کۆڵبەر ئیش دەکەن یانی بنەماڵەیەکی ڕووت و برسی بە کۆمەڵکا زیاد دەبێت کە دواتر ئاسەوارەکانی یەخەی خودی ئەو کۆمەڵگایە دەکرێتەوە\nڕاوێژ: پێشتر ئاماژەت پێکرد کە گەمارۆکانی سەر ئێران کاریگەری هەبووە بۆ زیاد بوونی کۆڵبەری، ئایا خوودی دەوڵەت هیچ خەتایەکی دیکەی نیە؟\nفەتحی: بێگومان نەبوونی بەرنامەی دروست و پێویست بە دۆخی کۆمەڵگا، بێ کارگەری نییە لەم باسەدا. ئەوەی کە زۆرینەی ڕێژەی خەڵکی ئێران گەنج بە ئەژمار دێن و هێزی کارن، بەڵام کارێک بوونی نییە. ئێستا تەنانەت زۆرینەی ئەوانش کە خوێندنی باڵا تەواو دەکەن لە کۆتاییدا نە ئیشی پێوەندیدار بە زانستەکەی خۆیانیان دەست دەکەوێت نە ئیشێکی ئاسایی دیکەش. یانی نەبوونی بەرنامەی گونجاو گرفتی سەرەکییە\nڕاوێژ: ئایا هیچ ئامارێکی فەرمی هەیە کە بزانرێت لە ماوەی تەمەنی کۆماری ئیسلامیدا چەند کەس بوونەتە قوربانی لەم کارەدا؟\nفەتحی: نەخێر بەداخەوە لەو بارەیەوە ئامارێک لەبەردەستدا نییە. ئەو کەسانەی دەبنە قوربانی دوو دەستەن: ئەوانەی دەکوزرێن و ئەوانەی کەمەندام دەبن. کوڵبەری لە ئێران وەک ئیشێکی قاچاخ سەیر دەکرێ و بەئەژمار دێت بۆیە ڕێژەی قوربانیان ڕوون نییە و بە شپرزەیی ماوەتە\nڕاوێژ: تا ئەو جێگەی ئاگادارین و دەبینین کە لە ڕەوتی کاری کۆڵبەریدا منداڵی زۆر لەو کارەدان ئایا ڕێکخراوەکانی تایبەت بە منداڵان هیچ هەولێستێکیان نواندووە لەو بارەوە\nفەتحی: بەڵێ بەداخەوە ڕێژەی بەشداریی منداڵان لەو ئیشەدا زۆرە و بەرچاو.دیارە نالەباری دۆخیی ئابووریی بنەماڵەکان وەهای کردووە کە ئەگەر پێشتر یەک کەس کاری دەکرد بۆ هەموو بنەماڵە و هەموو بنەماڵەی دەژیاند، ئێستا ژیانی ئابووریی زۆربەی کۆمەڵگا ئەوەندە خراپە کە دەبێ زۆرینەی ئەندامانی بنەماڵە خەریکی کار بن کە ئەوە منداڵانیش دەگرێتەوە.تا ئەو شوێنەی من ئاگادارم لە ڕۆژهەڵاتی کوردستاندا بەداخەوە ڕێکخراوەیەکی جدی بوونی نییە کە پێداگری لەسەر خواستی منداڵان و دنیای منداڵان(بەتایبەت کاری کۆڵبەری) بکات. ئەگەریش ببێت ئەوە تەنیا لە ئاستی هەڵوێستێکدا وەک دەرکردنی بەیاننامە یان شتێکی لەو چەشنە قەتیس مابێتەوە. باقی چالاکییەکانی دیکە تاکەکەسی بوون.\nڕاوێژ: ڕاستە و هەموو کەس بە باشی ئاگادارە کە ئەم کارە کارێکی نایاساییە لەچاو حکومەتەوە، بۆچی تا ئێستا کۆڵبەرەکان هەوڵیان نەداوە سەندیکایەک تایبەت بە خۆیان دانێن؟\nفەتحی: ڕەنگە هەوڵ بۆ پێکهێنانی سەندیکای تایبەت درابێ و هەوڵەکە سەری نەگرتبێ یان ڕێگەی پێ نەدرابێ. هەرچەن من لەو باوەرەدام کە دانانی سەندیکا خۆی لە خویدا ئەگەرچی ئەرێنی دیارە بەڵام گرفتێک چارەسەر ناکات؛ لەبەر ئەوەی کاتێک کۆڵبەری وەک ئیشێکی نایاسایی دەرکەوتووە و لە ڕووی یاساییەوە شکاندنی سنوور بە بێ مۆڵەت ئیتر ئەچێتە بازنەی یاساشکێنی. وەک گوتم دانانی سەندیکا وەها ئاڵوگۆڕێک پێک نایەنێت کە دڵخۆشەر بێ بۆ باشتر کردنی ژیانی کۆڵبەران؛ هەر بەو شێوەیەی دانانی سەندیکای کرێکارانیش ڕۆڵێکی وەهای نەگێڕاوە کە دەبوا بیگێڕێ لەبەر ئەوەی ڕۆژ دوای ڕۆژ جۆری چالاکییەکان دەکۆردرێ و ئەو کارانە(چالاکییانە) ـش پێویستیان بە وەرگرتنی مۆڵەت هەیه\nڕاوێژ: بگەڕێینەوە پرسیاری پێشتر، بینیومانە ئەو منداڵانەی کە کۆڵبەرن لەهەمان کاتدا خوێندکاریشن، بە بۆچوونی جەنابت تا چ ڕادەیەک کاریگەری لەسەر خوێندنەکەیان دادەنێت؟\nفەتحی: بەڵێ بە دڵنیاییەوە زۆر کاریگەری نەرێنی لەسەر دۆخی خوێندنی ئەو منداڵانە دادەنێت.ئەگەر چاوێک بە ڕێژەی قوتابییانی بەشدار بوو لە خوێندن بکەن و ڕێژەی ئەو قوتابییانەش کە دەس لە خوێندن هەڵدەگرن کە دیارە زۆرینە بەهۆی نەبوونی بەشی ماڵی و ئابوورییەوە واز لە خوێندن دەهێنن. ئێستا ئەو منداڵانەش کە خەریکی کۆڵبەری و هەروەها قوتابیشن جیا لەوەی کە لەو ئیشەدا زۆرێک خوو ڕو ڕەوشتی نادروست و نالەبار فێر دەبن،دوای ماوەیەک واز لە خوێندنیش دەهێنن.زۆرینەی ئەو منداڵانە هیچکات ناکەنە پلەی خوێندنی باڵا و پێش ئەوەی بچنە زانکۆ و وانەی سەرتر بخوێنن دەستی لێ هەڵدەگرن(ئەگەرچی ئێستا خوێندکارانیش هەندێکیان بەهۆی خراپی دۆخی ئابووری و تێچووی زۆری خوێندن بە ناچار کۆڵبەری دەکەن)\nڕاوێژ: بەرپرسانی ڕژیم دەڵێن لە ساڵی 1394 بەدواوە هیچ کۆڵبەرێک نەکوژراوە، بەڵام ئامارەکان دەڵێن تەنیا لە مانگی ڕابردوودا چوار کەس کوژراون، بەڕای ئێوە ئەو نکوڵی لێ کردنە بۆچی دەگەڕێتەوە؟\nفەتحی: ڕەنگە ئەو پێناسەیەی کە ئەوان ئیشێ “کۆڵبەری” پێ شرۆڤە دەکەن جیاواز بێت لەگەڵ ئەو پێناسەیەی کە لە کومەڵگا و لە نێو خەڵکدا لە “کوڵبەری” هەیە. هەر بەو شێوەیەی کاتێک ڕێژەی بێکاری حساب دەکەن بەپێی ئەو پێناسەیەی کە خۆیان بۆ کەسی خاوەن کاریان هەیە باسی دەکەن. هەرچەن ڕوون و ئاشکرایە کە بە نکۆڵی کردن و کۆرینی پێناسە شتێک لە گرفتەکە ناگۆڕدرێ و ناششاردرێتەوە. دەبێ بەرپرسان بەجێی پاک کردنەوەی ڕووی کێشە و پرسیارەکە، ڕێگەچارەی گونجاو بۆ ڕەخساندنی دەرفەتی کار دابنێن و کوشتنی کۆڵبەران قەدەغە بکەن.\nڕاوێژ: بڕیار بوو لە بانە هەڵمەتێک بۆ مەحکووم کردنی کوشتنی کۆڵبەران بەڕێوەبچێ بەڵام نەکرا. بێدەنگیی چین و توێژەکانی تری کۆمەڵگای کوردستان لە هەمبەر ئەو پرسە بۆچی دەگەڕێتەوە؟\nفەتحی: هۆکاری بەڕێوەنەچوونی ئەو هەڵمەتە نازانم. بەڵام وەهاش نییە کە یەکسەر چین و توێژەکان بێدەنگ بووبن؛ هەر لە شاری مەریوان چەندین جار خەڵک هەڵوێستیان نواندووە و تەنانەت داوای وڵامیان لە بەرپرسان کردووە. بەڵام هەوڵەکان بەردەوام نەبوون یان ڕەنگە تەنیا لە خودی ئەو شارانەی کە سنوورین و ئیشەکەیان تێدا دەکرێت قەتیس مابێتەوە، کە ئەوەش دەگەڕێتەوە بۆ ئەوەی خەڵکی شارەکانی دیکە بە شێوەی ڕاستەوخۆ لەگەڵ ئەو قەیرانەدا بەرەوڕوو نین، بۆیە هەستیان بە گرنگیی ئەو هەڵوێستەی کە دەبوا بە نسبەت ئەو گرفتەوە بیانبێ هەست پێ نەکردووە. ئەوەش حاشا هەڵنەگرە کە چینی سەرەوەی کۆمەڵگا و تەنانەت بەشێک لەچینی ناوەندیش(وەک مامۆستایان و کارمەندانی دەوڵەتی) لەبەر ئەوەی دۆخی ژیانی خۆیان ئاساییە و دوور بوون لەو ئازار و مەترسییانەی کە کۆڵبەران تووشی دەبن، گرنگایەتییەک بەو گرفتە نادەن و گوێی خۆیانیان لێ کەڕ کردووە\nڕاوێژ: بینیمان کە ماوەیەک لەوە پێش ڕژیم کوژرانی چەند کۆڵبەری لە سنووری باژێری ورمێ خستە ئەستۆی حیزبە کوردییەکان، بە بۆچوونی بەرێزت ئایا ئەمە تا چەند جێگەی باوەرە و چ کاریگەری هەیە؟\nفەتحی: دیارە من ئاگاداری ئەوە نیم کە کێ ئەو کارەی کردووە. تەنیا ئەوەندە دەزانم کە کوشتنی کۆڵبەران کە لە ڕووی ناچارییەوە ئەو ئیشەیان هەڵبژاردووە کارێکی نامرۆڤانەیە و مەحکوومە. شکاندنی سنوور بۆ بژێویی ژیان لە وڵاتێک کە ڕێژەی بێکارییەکی زۆری هەیە و دەرفەتی کار نەماوە ناتوانێ تاوانی کوشتن بێ. بێگومان هەر کەس و لایەنێک کە کۆڵبەر دەکوزێ ناتوانی دڵخوش بێ بەوەی خۆشەویستی و متمانەی لە نێو خەڵکدا بمێنێت ئێستا ئەو لایەنە چ وەک حوکمەتێک بێت یان وەک حزبێک\nڕاوێژ: ئایا بە بۆچوونی بەرێزت حیزبە کوردییەکان تا چ ڕادەیەک ئەتوانن وەک پشتیوان یان پارێزەر بن بۆ کۆڵبەران لە بەرامبەر ڕژیمدا؟\nفەتحی: من بڕوام وا نییە حیزبێک بتوانێ پارێزەری کۆڵبەر بێت. ئەو گرفتە وەک گرفتەکانی دیکەی کۆمەڵگایە کە دەبیندرێ و دەبێ لەلایەن بەرپرسانەوە هەوڵی بۆ بدرێ و بەرنامەی بۆ دابڕێژرێ (وەک ڕەخساندنی هەلی کار بەشێوەی یەکسان بۆ هەموو چین و توێژەکان).هەرچەند نکۆڵی لەوە ناکرێ کە هەندێ جار دەبێ کێشەکان زەق بکرێنەوە و بەو شێوەیە کارێک بکرێ کە بەرپرسان نەتوانن خۆیان لە چارەسەرکردنی گرفتەکە لابدەن\nڕاوێژ: بگەڕێنەوە بۆ پێشتر، ئایا تەنیا نارەزایەتی دەربڕین لە شارەکانی وەک بانە و مەریوان بەسە بۆ پشتیوانی لە کۆڵبەران یان شارەکانی دیکەش پێویستە ببنە پشتیوان؟\nفەتحی: بێگومان کاتێک گرفتێک لە کۆمەڵگا بوونی هەیە، دەبێ هەموو کۆمەڵگا لە فکری لەناوبردنی گرفتەکەدا بن و هەوڵی بۆ بدەن. ئامانج لە ناڕەزایەتی دەربڕین ئەوەیە کە دەنگەکە بگات بە بەرپرسان و ببێتە نوقتە فشارێک\nڕاوێژ: مەبەستم ئەوە بوو کە حیزبەکان تا چەند دەتوانن پێش لە کوژرانیان بگرن؟\nفەتحی: ئەبێ سەرەتا بزانین کە چۆن دەیانهەوێ پێش لە کوژرانیان بگرن تاکوو بزانین دەتوانن یان نە\nڕاوێژ: بەرێز فەتحی ئێستا حیزبەکان لە سنوورەکاندا بوونیان هەیە مەبەست لەکاتی پەرینەوە لە سنوورەکەیە؟\nفەتحی: من وا دەزانم دەبێ بەرپرسان بگەن بەو قەناعەتە کە کۆڵبەران تاوانیان کوشتن نییە.جا ئەوەی کە لە چ ڕێگایەکەوە دەگەن نازانم. پێویستە دۆخی کۆڵبەران ئاوڕی جدی لێ بدرێتەوە، بەتایبەت لە لایەن چالاکان و ڕێکخراوەکانی نێوخۆی ئێران\nڕاوێژ: وەک دوایین پرسیاری بەرنامە ، بۆچوونی جەنابت سەبارە بەم پرسە چیە؟\nفەتحی: بەبڕوای من پرسی کۆڵبەران، ئاوڕی جددی لێ نەدراوەتەوە و بەو شێوەیەی کە شیاوە نەبووەتە جێی باس و خواسی هەموو چین و توێژی کۆمەڵگا و چالاکانی مەدەنی\nPrevious articleزخمی شدن ۸ زندانی بر اثر انفجار کپسول گاز در زندان میاندوآب\nNext articleروزشمار کشتار کولبران کورد توسط نظامیان حکومت اسلامی ایران+اسامی کشته‌ها\nhow to start keto diet free ئاب 5, 2021\tAt\t12:42 am\ngay older younger dating ئاب 9, 2021\tAt\t3:05 pm\ngay aids dating site ئاب 9, 2021\tAt\t5:57 pm\ngay jewish dating website ئاب 9, 2021\tAt\t9:03 pm\nfrench gay dating ئه‌یلول 1, 2021\tAt\t11:40 am\nfree gay dating site canada ئه‌یلول 8, 2021\tAt\t12:28 pm\ntop ten gay dating sites ئه‌یلول 9, 2021\tAt\t7:01 am\nbest gay dating site 2021 ئه‌یلول 10, 2021\tAt\t1:17 pm\nnew gay dating game ئه‌یلول 11, 2021\tAt\t2:52 am\nman hunt gay dating ئه‌یلول 11, 2021\tAt\t8:05 am\nئاب 25, 2016 0\nخوێنەری هێژا وتووێژی بەردەستت، یەکێکی تر لە زنجیرە وتووێژەکانی گەورەژووری ڕاوێژ لە ڕایەڵەی تلێگرامە کە ڕێکەوتی ٢٦ و ٢٧ی گەلاوێژی ١٣٩٥ی هەتاوی لەسەر مژاری “لەسێدارەدان...\nئیتلاعاتی مهاباد، کۆمەڵێک لاوی ئەو شارەی دەستبەسەر کرد


ململانێی ناتەندروستی سیاسی بە مانای سڕینەوەی یەكدی و جێی یەكدی گرتنەوە و یەكدی دەرپەڕاندن لە كایەی سیاسیی كوردستاندا، دوای چەندین ساڵ و دواجار بە سەركەوتنی پارتی دیموكراتی كوردستان بەڵام بێ سڕینەوەی ئەوانی دی، یەكلایی بۆوە. پارتی لە ئیمتیحانێكی گەورەدا سەركەوت و بەڵام ئەوەی شكستی خوارد ركابەرەكانی نەبوون، بەڵكو عەقڵیەتی یەكدی سڕینەوە بوو كە گەیشت بە بێ هودەیی و مایەپوچیی خۆی ئیعلان كرد.\nئەو سەركەوتنەی پارتی ئاسان نەبوو، بە پشتی كۆڵنەدانی جەماوەرەكەی و بە پشتیوانیی خەڵكی كوردستان و لە مواجەهەی شاڵاوێكی توندی شەڕ و پیلان و چەواشەكاری و ئیرهابی فكری و گەلەكۆمەكێی هەمەلایەنەی ناوخۆیی و دەرەكی تا بڵێی تاقەت پڕوكێندا، بەدیهات.\nلە ئەمڕۆدا، ئەركی پارتییەكی سەركەوتوو زۆر سەختترە لە پارتییەكی بەر هەڕەشە و فشار. وەك خۆهێشتنەوە و لەقنەبوونی بڕوای جەماوەرەكەی و لەدەستنەدانی پشتیوانیی خەڵك لە رێی دوور كەوتنەوە لە پۆپۆلیزم و شەعبەویەتی متمانەكوژی ماڵوێرانكەر، سەرپێخستنی كوردستانێكی یەكگرتووی پێگەبەهێز و روو لە گەشە و پێشكەوتن، دەسپێكردنەوەی تەنمیە و گەشەپێدانی پێش قەیران لە سەر هەموو ئاستەكان، ئیدارەدانێكی حەكیمانەی كایەی سیاسی و زەمینەی فرەیی و موشارەكە و پێكەوەیی، حوكمڕانییەكی رەشید و بەرژەوەندپارێزی خەڵك، پاراستنی ئارامی و پێگەی كوردستان لەناوچەیەكی پڕ فەوزا و ئاریشەدا، گێڕانەوەی متمانە لە نێوان خەڵك و دامەزراوە گشتییەكاندا كە چەواشەكاری درزی گەورەی تێدا دروست كردبوو، زۆر و زۆر كاری دیكە بە پلەی یەك لە چاوەڕوانی پارتیدان وەك حزبی یەكەمی سەركەوتووی متمانەپێدراو.\nپارتی لەبەردەم ئیمتیحانێكی لە جاران گەورەتردایە، دەبێ بیسەلمێنێ شایستەی ئەو سەركەوتنەبوو كە بەدەستیهێنا و شایانی ئەو متمانە میلییەی بوو كە پێی بەخشرا. دەبێ وەك بەڵگە نەویست بۆ تەواوی خەڵكی كوردستان بسەلمێت كە یەكلابونەوەی ململانێی سیاسی بە ساڵحی پارتی، لەسەر هەردوو ئاستی سیاسی و حوكمڕانیی، خێر و قازانجی گشتی ووڵاتی تێدابوو نەك بە تەنیا پارتییەكان. ئەمەش عەقلانییەتی سیاسی و جوهد و كار و لەخۆبوردوویەكی لە رادەبەدەری دەوێت.\nپیرۆز بێ ساڵیادی دامەزراندنی پارتیمان


چیرۆک بۆ منداڵان.. زێـڕ و زەوی.. نووسینی: رەزا شوان – Giareng\nچیرۆک بۆ منداڵان.. زێـڕ و زەوی.. نووسینی: رەزا شوان\nلە 12 نیسان , 2018\nمام پیرۆت پیاوێکی بە تەمەن بوو، لە دێیەکی کوردستان دا دەژیا. دوو کوڕی هەبوو. کوڕە بچووکەکەی ناوی هەڵۆ بوو، گەورەکەشی دیاکۆ. رۆژێک هەردووکیانی بانگکرد.\nمـام پیـرۆت: کوڕە شیرینەکـانم، ئەوەی هەمە، کیـلۆیەک زێـڕ و پارچـە زەوییەکی گەورەیە، وەک دەزانن، لە ناوەڕاستی زەوییەکەشماندا، بیڕێکی ئـاوی لێیە.. بۆ ئێـوە بەجێیان دەهـێـلم.. خۆتـان رێکبکەون و برایانە بەشیان بکەن.


سوپاسالاری ئێران: هەر هێرشێكی ئەمریكا بە توندی وەڵام دەدەینەوە – تۆڕی میدیایی خەڵک\n2018/07/24 - 1:29 PM\nسوپاسالاری ئێران ئاشكرایدەكات، بنكە سەربازیەكانی ئەمریكا لە مەودای چەكەكانماندان.\nئاژانسی فەرمی كۆماری ئیسلامی ئێران بڵاویكردەوە، محەمەد باقری سوپاسالاری ئێران لە راگەیەندراوێكدا ئاماژەی بۆ ئەوە كردووە، هەر بڕیارێكی ئەمریكا بۆ هێرشكردنەسەر ئێران بە توندی وەڵام دەدرێتەوە.\nوتیشی “پێویستە ئەمریكا ئەوە لەبیر نەكات كە بنكە سەرەبازییەكانی لە مەودای چەكەكانماندایە”.\nئاشكراشیكرد، دەبێت سوپاسی خودا بكەین كە دوژمنەكانمانی بە گێل و نەزان دروست كردووە.\nباقری راشیگەاند، نزیكەی 4 دەیەیە هاووڵاتیانی ئێران لەژێر سیستمی كۆماری ئیسلامی ئێران بە چەندین هەورازو نشێودا تێپەڕیان كردووەو ئێستاش بە پاراستنی یەكپارچەیی خۆیان و خاكەكەیان، نیشانی دەدەن ئەو هەوڵانەی بۆ لاوازكردنی دەدرێت، دەگۆڕێن لەبەرانبەر دوژمنەكانیان و بەتایبەت ئەمریكا، وەڵامیان دەدەنەوە.\nبە ڤیدیۆ: تەلارێك لە ئیستەنبوڵ هەرەسی هێنا\nراپۆرت25 خولەک پێش ئێستا


هاوڵاتیانی هەولێر: پێویستە کاندیدەکان بەڵێنەکانیان جێبەجێ بکەن – کوردی – RojNews.News\nهاوڵاتیانی هەولێر: پێویستە کاندیدەکان بەڵێنەکانیان جێبەجێ بکەن\n28/02/2020 - 8:37:15 pm\nسێشەممە, 18 سبت 2018 – 09:03 ڕۆژنیوز- بڕیار محەمەد\nبڕیار وایە ڕۆژى ٣٠ى ئەم مانگە، هەڵبژاردن بۆ خولى پێنجەمى پەرلەمانى هەرێمى کوردستان ئەنجام بدرێت، بۆ بەدەستهێنانى ١١١ کورسى پەرلەمان، ٧٧٣ کاندید ڕکابەرى دەکەن، هەریەک لەو کاندیدانەش چەندین بەڵێن بە هاوڵاتیان دەدەن بۆ ئەوەى دەنگیان پێبدەن.\nموحسین ئەحمەد، کە هاوڵاتییەكی شارى هەولێر-ە لەبارەى باوەڕى بە بەڵێنى کاندیدەکانەوە بە ڕۆژنیوزى وت:” ئێمە باوەڕمان بە پەرلەمانی هەرێمی كوردستان هەیە، بەڵام ئەوەی جێگای پرسیارە ئەوەیە ئەوانەی لە نێو پەرلەمانن دەتوانن داواكاریەكانمان جێبەجێ بكەن یاخونا”.\nدەشڵێت:”هیوادارین کاندیدەکان قسەكانیان تەنها بۆبانگەشە نەبێت، بەڵكو بە كردار ئەو قسانەی دەیكەن جێبەجێی بكەن، بتوانن كارێك بكەن، کە دەرفەتى ژیانێكی باش و ئارام بۆهاوڵاتیان بڕەخسێت”.\nئەو هاوڵاتییەى شارى هەولێر، زۆر هیواى بە بەڵێنى کاندیدەکان نەبوو، پێشى وابوو ئەندامانى خولى چوارەمى پەرلەمانى هەرێمى کوردستان، نەیانتوانییوە کارێک بکەن جێگەى دەستخۆشیبێت لەلایەن هاوڵاتیانەوە.\nفەرمان حەمەد، هاوڵاتیەكی دیکەى شاری هەولێر بوو، لەسەر هەمان بابەت بە ڕۆژنیوزى وت:” ئاواتە خوازم ئەندامانی داهاتووى پەرلەمان بتوانن، ئەو بەڵێنانەی بە هاوڵاتیانى دەدەن جێبەجێیبكەن، کار بکەن بۆ ئەوەی ژیانى خەڵک باشتربێت”.\nناوبراو پێى وابوو، کە ئەندامانى خولى چوارەمى پەرلەمانى هەرێمى کوردستان، تا ئاستێك توانیویان بەشێك لە داواكاریەكانیان جێبەجێ بكەن، هیواشى خواست ئەندامانى خولى نوێ بتوانن کارێک بکەن، کە هاوڵاتیان لە قەیران ڕزگار بکەن.


پێشانگای نێوده‌وڵه‌تی هه‌ولێر یان پیشانگه‌ی نێوده‌وڵه‌تیی هه‌ولێر؟\nچه‌ند ڕۆژه له سه‌ره‌تای كردنه‌وه‌ی (پیشانگه‌ی نێوده‌وڵه‌تیی هه‌ولێر بۆ كتێب)وه خۆم مه‌ڵاس داوه، سه‌یری ئه‌وانه ده‌كه‌م كه وێنه و نووسینه‌كانیان له تۆڕه‌كانی كۆمه‌ڵایه‌تی بڵاو ده‌كه‌نه‌وه. زۆریان به هه‌ڵه ده‌نووسن "پێشانگا" یان "نێوده‌وڵه‌تی" به یه‌ك ده‌نگ و نیگاری (یێ، یا)؛ ئێجا ئه‌م هه‌ڵه‌یه چه‌ندان نووسه‌ری به ئه‌زموون پاته‌یان كردووه‌ته‌وه، نووسه‌ری زۆر "موهیم!"\nخوێنه‌رانی به‌ڕێز، په‌یڤی "پێشانگا" دووجار هه‌ڵه‌یه، یه‌كه‌م، وشه‌كه له چاوگی "پیشاندان"ه‌وه دروست بووه، نه‌ك "پێشاندان"؛ چونكه واژه‌ی "پیشاندان" به واتای خستنه‌ڕوو یان "عرض"ی عاره‌وی دێت. وه‌لێ په‌یڤی "پێشاندان" به واتای "عرض"ی عه‌ره‌بی و "Show"ی ئینگلیزی نایه‌ت، به‌ڵكو هه‌ڵه‌یه و وشه‌ی ئاوها له زوانی كوردیدا نییه، واژه‌ی "پێشان" به واتای "من زمان"ی عاره‌بی و "a long time ago"ی ئینگلیزی دێت. كه‌واته "پێشانگا" هه‌ڵه‌یه.\nدووه‌م، له زوانی كوردیدا پاشگری "گه"مان هه‌یه، ئه‌م پاشگره به بۆچوونی زۆر له زوانزان و زوانناسان، كوردییه و پاشگری "گا" كه له "گاه"ی فارسییه‌وه هاتووه (دانشگاه)، كوردی نییه و فارسییه. جگه له‌وه‌ی گوزاره‌ی "گا" ناوی ئاژه‌ڵێكه. ئه‌زیش هاوڕایانم. بۆ وێنه مامۆستا به‌دران ئه‌حمه‌د حه‌بیب قه‌ت پاشگری "گا" به‌كار نابات. ئه‌وڕه‌حمانی حاجی له كتێبی ڕێزمانی كوردی به‌رگی یه‌كه‌می (وشه‌سازی)دا ده‌نووسێت: (پاشگری گا، گه) دوو پاشگری له یه‌ك جیا نین و هه‌ردووكیان هه‌مان واتا ده‌ده‌ن به وشه و ده‌چنه سه‌ر ناو و هه‌ندێ جاریش ده‌چنه سه‌ر هه‌ندێ به‌شه و ئاخاوتنی تر وه‌ك (كۆگا، كارگه، ده‌زگا، ڕێگه). به‌ڵام ئه‌گه‌ر هه‌موو وشه‌كان به پاشگری "گه" بنووسرێن، هیچ كێشه دروست نابێ و له‌سه‌ر زمان به‌ڵكه خۆشتریشن، ئاسانتر گۆ ده‌كرێن.\nپاشگری "گه" پاشگرێكی چالاكه و ده‌چێته سه‌ر ناو، هێندێ باریش ده‌چێته سه‌ر به‌شه‌كانی ئاخافتن، بۆ وێنه: ده‌چێته سه‌ر ناوی ساده و (جێگه و شوێن) پیشان ده‌دات، میناك: (ژوانگه، ئارامگه). ده‌چێته سه‌ر ڕه‌گی كار و ناوی شوێن دروست ده‌كات، وه‌ك: (پرسگه، ڕوانگه). ده‌چێته سه‌ر چاوگ و ناوی شوێن دروست ده‌كات، چه‌شنی: (خواردنگه، نووسینگه، خوێندنگه). ده‌چێته سه‌ر ناوی ساده و ناوێكی داڕێژراو (به واتای شوێن بێت) چێ ده‌كات، وه‌ك: (دادگه، یاریگه، تۆمارگه). ئه‌م نموونانه‌ی سه‌ره‌وه هیچ كێشه‌یه‌كیان له ڕووی وشه‌سازی و ڕیشه‌ناسی (مۆڕفۆلۆجی)یه‌وه نییه، ئایا خواستنی پاشگر و ئامرازی زمانانی بیانی، زوانه‌كه‌مان كرێت ناكات، تێك نادات؟ بێگومان ئه‌رێ، كورد ده‌ڵێ: گۆشتی ڕانی خۆم ده‌كه‌م به كه‌باب، قه‌ت هه‌ڵناگرم منه‌تی قه‌ساب!\nوه‌ك له سه‌ره‌وه ڕوونم كرده‌وه، وشه‌ی "پێشاندان" و پاشگری "گا" هه‌ڵه و بیانین، ئه‌و وشانه‌ی له فه‌رهه‌نگه‌كانیشدا كاتی خۆی نووسراونه‌ته‌وه، له‌ژێر كاریگه‌ریی زوانی فارسی نووسراونه‌ته‌وه، ده‌نا پاشگری "گا" به ته‌واوی باوه‌ڕ و به‌دواداچوونه‌وه ده‌ڵێم كوردی نییه.\nئه‌م پاشگری "گا"یه هه‌ر له‌گه‌ڵ لچولێوی كورد نایه‌ته‌وه، بێنه به‌رچاوت عاره‌بێ به كوردی قسه ده‌كات، چه‌ند كرێت ئه‌و ده‌نگانه‌ی له زوانه‌كه‌یدا نییه، گۆ ده‌كات. یان هێندێ كه‌س له خۆیانه‌وه وه‌ك كۆلكه مه‌لایان، فتوا له‌سه‌ر زوانه‌كه‌مان (به‌بێ زانیاری) ده‌ده‌ن؛ ده‌ڵێن پاشگری "گه و گا" بۆ شوێنن، پاشگری "گه" بۆ شوێنی بچووك و "گا" بۆ شوێنی گه‌وره ده‌نووسرێت، قسه‌ی پووچ و جێی پێكه‌نینه. وه‌ك ئه‌وانه‌ی باسم كرد هه‌ڵه‌یه و هیچ پیوه‌ندی به گه‌وره‌یی و بچووكییه‌وه نییه. كه‌واته په‌یڤی "پێشانگا" هه‌ڵه‌یه و وشه‌ی "پیشانگه" دروسته.\nوه‌ك له دێره‌وه له ڕووی ڕیشه‌یی وشه‌كه‌وه زانراوه، كاتی خۆی كۆمه‌ڵه خه‌ڵكێ كۆ ده‌بوونه‌وه، پیشه‌كانی خۆیان (پیشان)ی بینه‌ران ده‌دا، ئه‌م پرۆسه‌یه له سه‌رده‌می مه‌لیكه‌كانی عێراق له هه‌ولێر و به‌غدا ساز دراوه. هه‌رچی دارتاش و ئاسنگه‌ر و چی و چی هه‌بوون، پیشه‌ی خۆیان له هۆڵێكی گه‌وره پیشانی بینه‌ران ده‌دا. كه‌واته باشتر بۆمان ڕوون ده‌بێته‌وه وشه‌ی "پیشانگه" دروسته، نه‌ك "پێشانگا"، ئه‌وه‌ی گه‌وره نووسه‌رانی كورد ده‌ینووسن "پێشانگا" نه‌ك "پێشان" ئه‌وه‌ی له سه‌ره‌وه ڕوونم كرده‌وه!\nمخابن هه‌موو ساڵێك له سه‌روبه‌ندی كردنه‌وه‌ی پیشانگه‌ی نێوده‌وڵه‌تیی هه‌ولێر بۆ كتێب، ئێمه ده‌بێ ئه‌و قه‌وانه لێ بده‌ینه‌وه. هه‌موو ساڵێ ده‌بێ هاوار بكه‌ین، ئه‌ی هاوار "پێشانگا" هه‌ڵه‌یه، "نێوده‌وڵه‌تی" به یه‌ك "یێ، یا" نانووسرێ و هه‌ڵه‌یه؛ مخابن بێ ماخۆین و خه‌می هیچ ناخۆین. له‌باره‌ی په‌یڤی "نێوده‌وڵه‌تی"، ئه‌م وشه‌یه له بنه‌چه‌دا به ده‌نگ و نیگاری /ی/ دووماهی دێت، واته ئه‌گه‌ر بیخه‌ینه پاڵ هه‌ولێر، گه‌ره‌كه ده‌نگ و نیگارێكی تری "یێ، یا"ی بۆ زیاد بكه‌ین. به كوردی و كورتی "پیشانگه‌ی نێوده‌وڵه‌تیی هه‌ولێر بۆ كتێب" راسته و بڕایه‌وه.\nئه‌م بابه‌ته 249 جار خوێنراوه‌ته‌وه\nسەركردە ئیسلامییەكان بۆ بیر لە لابردنی پاشگری ئیسلامی بە حزبەكانیان دەكەنەوە؟\nتێڕامان له كه‌ركووك\nشه‌ڕی ئه‌مه‌ریكا- ئێران و كاریگه‌ری له‌سه‌ر دۆخی هه‌رێم\nبەرەو بونیادنانی كوردستانی بەهێز


محەمەد ئەلحەلبوسی بە سەرۆکی پەرلەمانی عێراق هەڵبژێردرایەوە\nپرۆسەی دەنگدان بۆ هەڵبژاردنی سەرۆکی پێنجەمین خولی پەرلەمانی عێراق لە دانێشتنەکەی ڕۆژی یەکشەممەدا بەڕێوەچوو، و محەمەد ئەلحەلبوسی سەرۆکی هاوپەیمانی تەقەدوم و کاندیدی سوننەکان بە زۆرینەی دەنگەکان خولی دووەمی بۆ سەرۆکایەتی پەرلەمانی عێراقی بردەوە. ئەلحەلبوسی لە خولی چوارەمی پەرلەمانیش سەرۆکی پەرلەمانی عێراق بووە، بەوەش دوو خولی لەسەریەکی پەرلەمانە کە لەم پۆستەدایە.\nبردنەوەی ئەلحەلبوسی دوای ئەوە هات کە 200 دەنگی پێدرا، و هاوکات مەحموود مەشهەدانی ڕکابەری لە هاوپەیمانی "عەزم" تەنیا 14 دەنگی بەدەستهێنا، لە کۆی گشتی 228 نوێنەر کە دەنگیان دابوو, 14 دەنگیش پوچەڵ بون و دەنگیان بەهیچکام لەو دو کاندیدە نەدابوو.\nپەرلەمانی نوێی عێراق یەکەم دانیشتنی خۆی بۆ ماوەیەکی کاتی دواخست بۆ ئەنجامدانی گفتوگۆی زیاتر، لەو دەمەی سەرۆکی کاتی پەرلەمان مەحمود مەشهەدانی بۆ نەخۆشخانە گواسترایەوە. بەڵام لەپاشاندا خالید ئەلدەڕاجی، کە لەدوای مەحمود مەشهەدانی بەتەمەنترین پەرلەمانتارە، سەرۆکایەتیی دانیشتنەکەی پەرلەمانی عێراقی گرتەدەست.\nشایانی باسە دوای سێ مانگ لە بەڕێوەچوونی هەڵبژاردنی پەرلەمانی عێراق، رۆژی یەکشەممە دەستەی خولی پێنجەمی پەرلەمانی عێراق سوێندی یاساییان خوارد.


لوای، ڕۆیشتن، رفتن – هەورامان\nیانە زوان لوای، ڕۆیشتن، رفتن\nتەتڵەو ویٛچن ئی یەرە چەمەیە، جە هەر یەرە زوانە براکەینە وزمیٛ وەروچەمان. مەگڵیٛمیٛ شونەو ڕیٛخەیشانرە، تا خویٛشی و فاڕیای واتەکیٛمان پەی ڕوٙشنە ببوٙوە.\nلوای: چەمەی سادەی نەویەردەن، سەرو بنجەو(لو+ای) دروسیان. لوا: قەدو چەمەین”کەردەی ویەردەن”. وەلێم لو: ڕیٛخەو چەمەین(کەردەی نەویەردەن). (ای= نیشانیٛ چەمەینە زوانی هەورامیە، سەربارو”ەی”).\nڕۆیشتن: چەمەی سادەی ویەردەن “ڕۆیشت+ ن” ، چون سەرو قەدیوە بنەڕەت نریان(ڕۆیشت) هەکە کەردەی ویەردەن،(ڕۆ) ڕیٛخەو چەمەکەین و کەردەی نەویەردەن.\nرفتن: چەمەی سادەی ویەردەن”رفت+ ن” بەهەمان تەشکو ڕۆیشتنی دروسکریان، رفت: قەدو چەمەین و کەردەی ویەردەن، هەرپاسە(رو) ڕیٛخەو چەمەین.\nزوانی فارسی و کوردینە نیشانیٛ؟ چەمەی(ن) ەن، مەتاوو بواچو گردو زوانە ئیرانیە تازەکان نیشانیٛ چەمەی(ن)ەن، وەلێم هەورامینە(ی)”ای،ەی”، کەزوانی ئاویٛستاینە هەمان نیشانیٛ چەمەیش بیێنە.\nڕیٛخەو چەمەی زوانی فارسی و کوردی و هەورامینە پیٛسەو یوتری بەرمەیوٙنە. بەلابەردەی مۆرفیمو نەویەردەی چەنی یاگەنامیٛ لکیێو کەسی یوەمی تاقی.(مۆرفیمو نەویەردەی+ ڕیٛخە+ یاگەنامیٛ کەسی یوەمی تاکی) سەرو کەردەی نەویەردەی پەی کەسی یوەمی تاکی. ئاوەختە تاق ڕیٛخەو چەمەی یام کەردەیما پەی مەنوٙوە. مۆرفیمو نەویەردەی فارسینە(م چەنی کەسرەی، ی) و هەورامینە(مە، م) وەلێم زوانی کوردینە(دە، ئە) .\nمە+ لو+ و= مەلوو\nم+ رو+م= میروم\nئیسە کەردەی نەویەردەی سادەما هەن، ئەگەر مۆرفیمو نەویەردەی هەکە مەگنوٙنە وەڵێوە لاش ببەرمیٛ، چەنی یاگەنامیٛ لکییٛو کەسی یوەمی تاقی، ئاوەختە ڕیٛخەما پەی بەرگنوٙ (لو، رو، ڕۆ). ئەگەر هەریەری بوانمیٛوە تەماشە کەرمیٛ یەریٛ دەمواچ(فنەتیک)ی جیاوازشان هەن، وەلێم جەهەمان دەمنە فرە نزیکێنیٛ ئەو یوٙترینیوە. هەرکەس شارەزاییش جە زوانە کوٙنەکاو ئیرانی بوٙنە(ئاویٛستایی و فارسی کوٙنە) ئەچی دوە زوانەنە، نویسە”وچە”و(ل، ڵ) نەبیەن، چەرخو میانەینە پەیدا بیێنە، یاگیٛشانە نویسەو(ر) بیەن، ئەگەر سەرنجە دەیمیٛ بڕێوە واتیٛ زوانی فارسی و هەورامی و کوردینە ئی دوە حەرفە”وچە” یاگە فاڕالیٛ مەکەران، (گوٙراڵیٛ: گوڵاڵە، وارەزا: واڵەزار، وەرام: وەڵام، حەلال: حەراڵ، چرک: چڵک). سەرنجە ڕیٛخەو هەریەرە چەمەکەی دەیمیٛ، مەوینمیٛ کە(ر) فاڕیێنە پەی (ل) زوانی هەورامینە، وەلیٛ فارسی و کوردینە (ر) مەنیٛنە، سەربارو ئانەی زوانی هەورامی فرەتەرین نویسەو(ر)ش هەنە کە جیاتی(ل) بەکار ئاومێنە، ئینە ڕەنگا بوٙنەو ئانەیوە بوٙ کەجە واتێوە تەری مەشوٙنە(مەمروو/ مروو) جە چەمەو(مەردەی) هوٙرگیریان، پەوکای جیاتی”مەرو= مەلو، وچیان. زوان هەمیشە تەقەلا مەکەروٙنە کە ئاسانتەرین و گونجیاتەرین تەشک بەکار باوەروٙنە و ویٛش ڕیٛکبورزوٙنە.\nوەروئانەی ڕیٛخەو ئی یەرە چەمەیە، بنجەو ئی یەرەچەمەیە، ئی یەرە واتیٛ، یوٙنیٛ، وەلێم هەورامینە هەم دەنگ و هەم نویسەکەش فاڕیان پەی(ل). فارسی و کوردینە،(ر) مەنیٛنە، ڕیٛخەکەشان فرە نزیکەن جە یوترینی(رو/ ڕۆ). یوٙشیەی ڕیشەو بنج و بنەوان و ڕیٛخەو ئی یەرە چەمەیە ئانەما پەنە مەواچوٙنە کە ئی زوانیٛ براینیٛ و یەک بنەچەشان بیەن و هەن، یەک یانەشان بیەن، وەلێم بە وەرلوای زەمانەی گرد زوانێوە فاڕیایش مەیوٙ ملرە، لەهجە مەبوٙنە بەزوان، زوان خاموٙش مەبوٙنە، زوانی چامنەیچ هەن بە نونگەو شونەماو کاریگەری زوانێوە تەریوە، بنەچەو ڕەگ و ڕیٛشەو ویٛش فەراموٙش مەکروٙنە.\nنمونێوە سەرو کەردەی داوایی(فعل امر) هەریەرە کەردەکەی: ( بڕۆ، برو، بلوە”بلە). بلوە جبەر، بلە جبەر. برو بیرون. بڕۆ دەروە.\nد. ناجح گوڵپی 27/11/19 (مسیارو بەشو زوانی ئینگلیزی، زانستگاو هەڵەبجەی، ساڵەی یوەمە)\nنویسیای وەڵین دیالێکتDialect\nنویسیای دمایین پەی جاری دوەمی کەلاسو زوانو هەورامی شارو سنەینە مەلوٙ ڕاوە


مەترسی هێرش و ڕاماڵینی هێزەکانی رۆژهەڵاتی کوردستان لە باشوور، د. حوسێن خەلیقی – Peshmergekan\nبەڵام کردەوەکان و گرێبەستی ١٦ی ئوکتوبری ئەمساڵ بۆ هەموو ئەندامانی نەتەوەکەمان، دەریخست کە ئەو دەسەڵاتە چەندە بە خوێنی کورد تینوویە! و تەنانەت بە پێچەوانەی ڕێوشوینە نێودەوڵاتیەکان، بۆ لەباربردنی رەنجی دەیان ساڵەی کورد، نەک هەر لە خاکی خۆی، بەڵکوو لە وڵاتێکی دیکە و لەبەر چاوی کوڕ و کۆمەڵی نێونەتەوەییەوە، لەشکرکێشی دەکا و دواتریش بەو سەرکەوتنە کاتییە پر لە خەیانەتە، شانازیش دەکا!\nئەم هەڵوێست و رەفتارە، تەنیا بۆ لە باربردنی ئەزموونی باشووری کوردستان نییە، بەڵکوو، ئەوە نیوەی ڕێگایە و لەدرێژایی پلانە گلاوەکەیدا، بە تەمایە بە یارمەتی دوستەکانی لە دەرەوەی سنوورەکانی ئێران، هێرش بکاتە سەربنکەکانی ڕێکخراوەکانی ڕۆژهەڵاتی کوردستان لە باشوور و بۆ ئەو مەبەستە، خەریکە پرۆژە یاسایەک لە پارلەمانی عێراق بخاتە دەنگدانەوە و بەرواڵەت جلوبەرگی یاسایشی لەبەر بکا! هاوڕێیانی کۆمەڵە و دیموکرات دەبێ، بۆ خۆپاراستن لەو بەرنامە شوومە، ڕێوشوێنی گونجاو بگرنە بەر و پێش ئەوەی ئەو رووداوە سامناکە یەخەیان بگری، خۆیانی لێ دەرباز بکەن. با ئەوەش بێژم، ئامادە بوون و هۆشیاری ئەوان لەبەرانبەر چەکی سامناک و ناباوی چەتەکانی کۆماری ئیسلامی و یاوەرانیان، ئەوان لەو مەترسییە ناپارێزێ. بە تایبەت لەم کاتەدا کە دەسەڵاتی سیاسی لە هەرێمی کوردستاندا بەهۆی ڕووداوەکانی ١٦ی ئوکتوبر، تووشی قەیران بووە و توانای پارێزگاری لەوانی نەماوە.\nئەوەی لە سەرەوە باسم کرد، تەنیا بەری دلسۆزی و پەرۆشی منە بۆ چارەنووسی شوڕشی رؤژهەڵات و گیانی ئێوەی ئازیزە، دەنا ئاگادارم ئێوە لە نزیکەوە چاکتر لە من لەم پلانە گەڵاوە ئاگادارن.


عادڵ نادری بە "ئای دڵ" ساڵ نوێ دەکاتەوە - Mehr News Agency\n12 adarê 2019 - 16:59\nNews Code 25570\nپاش ١٢ ساڵ لە دووهەمین ئەلبۆمی؛\nعادڵ نادری بە "ئای دڵ" ساڵ نوێ دەکاتەوە\nهونەرمەندی کوردستانی پاش ١٢ ساڵ و لە گەڵ نزیک بوونەوە لە ساڵی نوێی هەتاوی، سێهەمین ئەلبۆمی مۆسیقایی خۆی لە ژێر ناوی "ئای دڵ" لە پەردیسی سینەما بەهمەنی شاری سنە ڕوونوێنی دەکات.\nبە ڕاپۆرتی ئاژانسی هەواڵی مێهر، ئەلبومی مۆسیقایی "ئای دڵ" وەک نوێترین بەرهەمی عادڵ نادری هونەرمەند و گۆرانی‌بێژی ناسراوەی کوردستانی کە لە ٨ تراک بە شێوەزارەکانی سۆرانی، کەلهوڕی، هەورامی و کرمانجی پێکهاتووە، رۆژی یەکشەممەی داهاتوو (٢٦ی ڕەشەممە) لە پەردیسی سینەما بەهمەنی ڕوونوێنی دەکرێت.\nئەم ئەلبۆمە، سێهەمین بەرهەمی بڵاوکراوەی فەرمیی نادری‌یە کە ١٢ ساڵ دوای بڵاوبوونەوەی دووهەمین ئەلبۆمی واتە "سیروان"(١٣٨٥ی هەتاوی) ئاراستە دەکرێت.\nعادڵ نادری لە دایکبووی ساڵی ١٣٥٣ی هەتاوی و دانیشتووی شاری سنەیە. ناوبراو دوای یەکەم مەشقەکانی گۆرانی و مۆسیقای دەزگایی و مەقامی لای مامۆستایانێکی وەک "عێرفان میرانی"، لە ساڵی ١٣٧٥ی هەتاوی یەکەمین ئەلبۆمی لە ژێر ناوی "مه‌ناله بولبول" بە یادی مامۆستا حەسەن زیرەک لە بیست و شەشەمین ساڵکۆچیدا بڵاو کردەوە.\nئەو هونەرمەندە لە پەنای ئەلبۆمەکانی، دەیان کۆپلە مۆسیقای لە کۆنسێرەتە جۆراوجۆرەکانی لە ناوخۆی وڵات، هەرێمی کوردستان و لە وڵاتانی وەک بلاڕووس، هەنگاریا، قرقیزستان و ... ئاراستە کردووە و بە هۆی ستایلی تایبەتی دەنگ و شێوەی وتن پێشوازیی تایبەتیی لێ کراوە.


ئیدارەی نیشتمانیی ئەمریکا بۆ بەدواداچوونی گۆرانکارییەکانی کەشوهەوا ئاشکرایکرد، بەهۆی ئەو گۆرانکارییانەی لە ئاو و هەوا ڕوویانداوە لەسەرەتای ئەمساڵەوە زیاتر لە 538 ئەمریکی گیانیان لەدەستداوە.\nدەستە ئەمریکییەکە ڕایگەیاندووە، ئەو زیانە ماددییانەشی بەهۆی گۆڕانکارییەکانەوە بەر وڵاتەکە کەوتوون لە ساڵی 2021دا زیاترە لە 100 ملیار دۆلار.\nباسی لەوەشکردووە، ئەمریکا لە ماوەی نۆ مانگی ئەمساڵدا 18 کارەساتی سروشتیی بەخۆوەبینیوە کە زیانی هەر یەکەیان زیاترە لە یەک ملیار دۆلار.\nبەپێی ئەو زانیارییانەی دەستەکە لەبارەی کارەساتە سروشتییەکانی ئەمریکاوە خستوویەتییەڕوو، ئەوە سێیەم ساڵی لەسەر یەکە، کە ئەمریکا لە هەر ساڵێکدا زیاتر لە 10 کارەساتی سروشتی بەخۆوەبینیوە.\nبەپێی ڕۆژنامەی واشنتن پۆست، لەم ساڵانەی کۆتاییدا کارەساتە سروشتییەکان لە ئەمریکا بەشێوەیەکی چاوەڕواننەکراو زیادیانکردووە، بەجۆرێک وڵاتەکە کاتی پێویستی نییە بۆ بوژانەوەی دوای کارەساتەکان.\nلێکۆڵینەوەکانی کۆمەڵەی توێژینەوەکانی گۆرانکارییە ژینگەییەکان دەریانخستووە، تێکڕای ماوەی نێوان کارەساتە سروشتییەکان لە ساڵانی هەشتاکاندا 82 ڕۆژبووە لەکاتێکدا لەماوەی پێنج ساڵی ڕابردوودا (2016 – 2021) ئەو ماوەیە بۆ 18 ڕۆژ دابەزیوە.\nجۆ بایدن سەرۆکی ئەمریکا ڕایگەیاند، بەرلەوەی ببێتە سەرۆکی ئەمریکا و بێتە کۆشکی سپی لەسەرەتای ئەمساڵدا، ئابوریی ئەمریکا لەلێواری…\nیەکێتیی ئەوروپا، داوا لە تورکیا دەکات کە هەریەکە لە عوسمان کافالا، داکۆکیکاری مافەکانی مرۆڤ و سەلاحەدین دەمیرتاش، سیاسیی…


بۆ ئەوەی توشی وەستانی دەماری قاچ نەبیت، ئەم ڕێنامایانە لەبەرچاو بگرە! - تۆڕی میدیایی خەڵک\nبۆ ئەوەی توشی وەستانی دەماری قاچ نەبیت، ئەم ڕێنامایانە لەبەرچاو بگرە!\nوەستانی دەماری قاچەکان بارێکی ناخۆشە کە لە قاچدا ڕوودەدات و هەست بە ئازارێکی زۆر دەکرێت لە ماسولکەکانی قاچدا و زۆرجارکەمی مەگنسیۆم و پۆتاسیۆم و کەم خواردنەوەی ئاو هۆکاری ئەم نەخۆشیەیە، ئەمانەی خوارەوە هەندێک ڕێگەی خۆپاراستن و چارەسەری ئەم نەخۆشیەن:\n-گەر ئیشەکەت پێویستی بە دانیشتنە بۆ ماوەیەکی زۆر ئەوا ناو بەناو پشوویەک وەربگرە و کەمێک پیاسە بکە.\n-بۆ ڕێگریکردن لە وەستانی دەماری قاچت ڕۆژانە ڕێژەیەکی باش ئاو بخۆرەوە بەتایبەت لە کەش و هەوای گەرم و ئەو کاتانەی وەرزش دەکەیت.\n-ئەو خۆراکانە بخۆ کە دەوڵەمەندن بە ڤیتامین بی و پۆتاسیۆم وەک ئەڤۆکادۆ و تەماتە و میوەی وشککراو.\n-هەوڵبدە خواردنی ئەو خۆراکانە زیاتر بکەی کە مەگنسیۆمی تێدایە وەک گوێز و خواردنی دەریایی و ناوکی کولەکە.\n-کاتێک قاچەکانت توشی ڕەق بوون دەبێت قاچەکانت درێژ بکە و پەنجەکانی قاچت بجوڵێنە ومەساجی پێ بکە تا کەمێک گەرما ئازارەکەی کەم دەبێتەوە یاخود دەتوانی کەمێک قاچت بکەیتە بەر ئەمێرێکی گەرمکەرەوە.\nچۆن ئاڵتونی خرپ لە ئاڵتونی باش جیادەکەیتەوە؟ با کەس قۆڵت نەبڕێت!


حکومەتی عێراق بڕیاریدا بەناردنی زیاتر لە ١٣ هەزار تۆن گەنم و ١٠٠ تانکەر گازوایل بۆ لوبنان، ئەمەش وەک یارمەتییەکە بۆ ئەو وڵاتە دوای ئەوەی بەهۆی تەقینەوەیەک لە بەندەری بەیروت زیانێکی زۆری گیانی و مادی بەدوای خۆیدا هێنا.\nحەیدەر مەجید وتەبێژی ئەمیندارییەتی ئەنجومەنی وەزیرانی عێراق، لە لێدوانێکیدا بۆ ئاژانسی هەواڵی فەرمی عێراق رایگەیاند "ئەنجومەنی وەزیران رەزامەندی داوە لەسەر پێشکەشکردنی یارمەتیی پاڵپشتیی بۆ لوبنان بە ناردنی گازوایل و گەنم و پێداویستی پزیشکیی".\nحەیدەر مەجید روونیکردەوە، کە بەپێی بڕیارەکە، ئەنجومەنی وەزیران وەزارەتی نەوتی راسپاردووە بە ناردنی ١٠٠ تانکەر گازوایل بۆ لوبنان.\nراشیگەیاند، هاوکات رەزامەندی درا بەوەی وەزارەتی بازرگانی ١٣ هەزار ٣٠٠ تۆن گەنم بۆ ئەو وڵاتە بنێرێت، لەگەڵ ناردنی دەرمان و پێداویستی پزیشکی لە رێگەی وەزارەتی تەندروستییەوە.\nئەمڕۆ هەینی، حەمەد حەسەن وەزيرى تەندروستيى لوبنان، لە رونکردنەوەیەکیدا بۆ کەناڵێکی ناوخۆیی وڵاتەکەی ئاماژەی بەوە کردبوو کە تاوەکو ئێستا ژمارەی گیانلەدەستدانی تەقینەوە بەهێزەکەی بەندەری بەیروت گەیشتووەتە ١٧٧ کەس و چارەنووسی ٣٠ کەس نادیارە.\nحەمەد حەسەن راشیگەیاندبوو کە مەترسی ئەوە هەیە ژمارەی قوربانییەکانی تەقینەوەکەی ٤ی ئاب بگاتە ٢٠٠ کەس.


دربه‌كێ گران ب عه‌سكه‌رێ ترك كه‌ت - دارکا مازی\nدربه‌كێ گران ب عه‌سكه‌رێ ترك كه‌ت\nد به‌رده‌وامییا په‌ڤچوونێن نێڤبه‌را سوپایێ تركیێ و گه‌ریلایێن په‌كه‌كێ دا، د 24 ده‌مژمیرێن رابووری دا، 4 گه‌ریلا جانێ خوه ژ ده‌ست دا، ل باكورێ ولات ژی دربه‌كێ گران ب عه‌سكه‌رێ ترك كه‌تییه.\nئێریشێن ده‌وله‌تا ترك یێن ب سه‌ده‌ما په‌كه‌كێ ل باشوورێ كوردستانێ به‌رده‌وامن، دوهـ رۆژا یه‌كشه‌می 30/8/2020ێ باله‌فرێن جه‌نگ ل ده‌ڤه‌را زاپێ دایه، د ئه‌نجامێ دا 4 گه‌ریلایان جانێ خۆ ژ ده‌ست دا، جهێن وان هاتنه ژ ناڤ برن.\nل باكورێ كوردستانێ ئۆپه‌راسیۆنا كو سوپایێ تركیێ ل بایه‌زیدێ ده‌ست پێ كری به‌رده‌وامه، دوهـ شه‌رێن گران ل وێ ده‌رێ چیبوون، ئاگاهیێن كو هه‌په‌گێ به‌لاڤ كرین ئاماژه دكه‌ن 8 عه‌سكه‌ر هاتنه كوشتن.\nناڤه‌ندا راگه‌هاند و چاپه‌مه‌نیێ یا هه‌په‌گێ د داخویانییه‌كا نڤیسكی دا ئه‌شكه‌ره كرییه، ل بایه‌زیدێ ب دووراتییا چه‌ند مه‌تران گه‌ریلایان ل عه‌سكه‌رێن ترك دایه، 8 عه‌سكه‌ر هاتنه كوشتن و 2 سه‌نگه‌رێن وان هاتنه ژ ناڤ برن.\nباله‌فرێن ترك پاش ڤێ ئێریشێ ده‌ردوورا ناڤچه‌یێ هه‌ده‌ف كر و شه‌واته‌كه مه‌زن چێبوو.\nد داخویانییا هه‌په‌گێ دا وها هاتییه: ل 17 ته‌باخێ باله‌فران ل ده‌ڤه‌را زاپێ دایه و گه‌ریلایه‌كا وان ب ناڤێ شیلان كۆچه‌ر جانێ خوه ژ ده‌ست دابوو.\nده‌وله‌تا ترك و پارتییا كاركه‌رێن كوردستانێ هه‌ر د ماوێ چه‌ند رۆژه‌كان دا، ب داخویانیێن نڤیسكی ئامارێن زیانێن جانی یێن هه‌ڤ به‌لاڤ دكه‌ن، لێ به‌لێ چ چاڤكانیێن سه‌ربخۆ نكارن وان ئاماران سه‌ر راست بكه‌ن.


هه‌ڵیت و پڵیته‌كان سه‌باره‌ت به كاره‌ساتی به‌ربوونه‌وه‌ی فرۆكه‌ی مۆسافربه‌ری و كابووسی ڕووخان | کۆمەڵە \nڕە‌وگە top » هه‌ڵیت و پڵیته‌كان سه‌باره‌ت به كاره‌ساتی به‌ربوونه‌وه‌ی فرۆكه‌ی مۆسافربه‌ری و كابووسی ڕووخان\nڕووداوی به‌ربوونه‌وه‌ی فڕۆكه ئۆكراینیه‌كه له لایه‌ن په‌دافه‌ندی هێزی ئاسمانی سپای پاسداران و په‌راوێزه‌كانی ئه‌و باسه، هێستاش سه‌ردێڕی زۆربه‌ی هه‌واڵه‌كانی ئێران و جیهانه. بۆ چواره‌مین ڕۆژی به‌رده‌وام، شه‌پۆلێك له خۆپیشاندانه‌كان له زانكۆكان و له ده‌ره‌وه‌ی زانكۆكان دژبه كۆماری ئیسلامی وه‌ك خوڵقێنه‌ری ئه‌م جه‌نایه‌ته ، له ئارا دایه. هه‌موو سه‌رانی ڕژیم له‌م ڕووداوه‌دا به تاوانبار له‌قه‌ڵه‌م دراون. ئه‌وه‌یكه له‌و كاره‌ساته‌دا بۆ هه‌مووان ده‌ركه‌وت، ئه‌و گه‌نده‌ڵیه بوو كه به‌شێكه له ماهیه‌تی ڕژیم، گه‌نده‌ڵیه‌ك كه سه‌رتاپێی ئه‌م ڕژیمه‌ی گرتووه‌ته‌وه. حاشا له واقعیه‌ت كردنی ڕژیم، دیارده‌یه‌كی تازه نییه. كاتێك سه‌رانی ڕژیم ڕوو به خه‌ڵك ده‌دوێن، هه‌مووان پێیان درۆ و ڕیاكاریه مه‌گه‌ر ئه‌وه‌یكه پێچه‌وانه‌كه‌ی بسه‌لمێندرێ. له ڕاستیدا درۆ كردن به‌شێكه له باوه‌ڕی سه‌رانی ڕژیم له خامنه‌یه‌وه بگره تا ڕووحانی و فه‌رمانده‌كانی سپای پاسداران و ئه‌وانی تریان. ئه‌وان بۆ ئه‌و شته‌ی كه ناویان ناوه “به‌رژه‌وه‌ندی ئیسلام“، ڕێگه به خۆیان ده‌ده‌ن كه درۆ بكه‌ن. درۆ كردن له زمانی ئاخوندی دا “ته‌قیه”ی پێده‌وترێ، كه كارێكی شه‌رعیه و هێندێك جاریش له زۆمره‌ی واجباته. له ڕووداوی به‌ربوونه‌وه‌ی فڕۆكه‌ی موسافربه‌ریی ئۆكرایندا، ئه‌گه‌ر تێكنۆلۆژیی مۆدێرن و گوشاره نێونه‌ته‌وه‌ییه‌كان لێگه‌ڕابایه‌ن و ئه‌گه‌ر ترس له هاتنه سه‌رشه‌قامی دووباره‌ی خه‌ڵك له دڵیانی نه‌دابایه، به خه‌یالێكی ئاسووده‌وه بۆ هه‌میشه ئه‌و درۆیه‌یان دووپات ده‌كرده‌وه. هه‌ڵبه‌ت له‌وجۆره درۆیانه له كارنامه‌ی ٤٠ ساڵه ده‌سه‌ڵاتی كۆماری ئیسلامی دا بێ ئه‌ژمارن. له ئێستادا بۆشایی نێوان زۆربه‌ی خه‌ڵكی ئێران و ڕژیمی ئیسلامی ئه‌وه‌نده قووڵ بووه‌ته‌وه كه حه‌ڵك بۆ دیتنه‌وه‌ی ڕاستیه‌كان، پێویستیان به هه‌ڵسه‌نگاندنی ئیدعاكانی سه‌رانی ڕژیم نییه. گوێی خه‌ڵك به بیستنی ئه‌و درۆیانه عاده‌تی گرتووه. ئه‌وه‌یكه له په‌یوه‌ند له‌گه‌ڵ ئه‌و كاره‌ساته‌دا گرینگیی هه‌یه، ئه‌و ڕاستیه‌یه كه ڕژیم له به‌رابه‌ر تووڕه‌یی خه‌ڵكی ئێران و له به‌رابه‌ر گوشاره ده‌ره‌كیه‌كاندا، ده‌ست و پێی خۆی ون كردووه. ڕژیم ڕه‌وایه‌تی ساخته ته‌حویلی خه‌ڵك ده‌دات و درۆ ده‌كات، له‌به‌ر ئه‌وه‌یكه له كاردانه‌وه‌ی خه‌ڵك ده‌ترسێ. هه‌موو ئه‌و هه‌ڵیت و پڵیتانه‌ی كه سه‌رانی ڕژیم ده‌یڵێن تا له‌و كاره‌ساته‌دا پاكانه بۆخۆیان بكه‌ن، هاوشێوه‌ی “عوزری خراپتر له تاوان”ه كه زیاتر له زه‌لێكدا نوقمیان ده‌كات كه خۆیان خوڵقاندوویانه.\nعه‌لی ڕه‌بیعی، وته بێژی ده‌وڵه‌ت، ڕۆژی دووشه‌ممه ٢٣ی مانگی به‌فرانبار له كۆنفرانسێكی ڕۆژنامه‌وانیدا وتی: “ئێمه به درۆزن له قه‌ڵه‌م دراوین، له حاڵێكدا كه هیچ یه‌ك له به‌رپرسانی ده‌وڵه‌ت له‌وانه سه‌رۆك كۆمار له هۆكاری سه‌ره‌كیی به‌ربوونه‌وه‌ی ئه‌و فڕۆكه‌یه كه له ڕاستیدا ئاگری په‌دافه‌ندی خۆمان بووه، ئاگادار نه‌بوون.” ئه‌گه‌ر ئیدعاكه‌ی ڕه‌بیعی قه‌بووڵ بكه‌ین ئه‌وكات پرسیار ئه‌وه‌یه كه، ئه‌وه چ ده‌وڵه‌تێكه كه به‌و شێوه‌یه ئاگادارنه‌بوونی خۆی له ڕووداوه‌كانی ناوه‌وه‌ی وڵات به هه‌موان ڕاده‌گه‌یه‌نێت و ته‌نانه‌ت ڕێگایه‌كیش بۆ پاساو كردنی نادۆزێته‌وه؟\nهه‌روه‌ها، فه‌رمانده‌ی سپای پاسداران وتی: “به‌ردانه‌وه‌ی فڕۆكه‌ی موسافربه‌ریی ئۆكراین له لایه‌ن په‌دافه‌ندی سپاوه كه هه‌ڵه‌یه‌كی ئینسانی بووه، له باروودۆخی جه‌نگی دا ڕوویداوه و له ئه‌نقه‌ست نه‌بووه.” هه‌روه‌ها وتیشی كه “به‌دوای هێرشی مووشه‌كی بۆسه‌ر پێگه‌كانی ئه‌مریكا له عێراق، به‌رده‌وام چاوه‌ڕوانی ئه‌وه بووین كه مووشه‌كه كرووزه‌كانی ئه‌مریكا به‌ره‌و ئێمه بهاویشترێن.” ئه‌گه‌ر ئه‌م ئیدعایه‌ش قه‌بووڵ بكه‌ین، دیسان ئه‌و پرسیاره دێته گۆڕێ كه بۆچی سه‌باره‌ت به باروودۆخی جه‌نگی هۆشدارتان به خه‌ڵك نه‌دا؟ ئه‌گه‌ر به‌قسه‌ی خۆتان باروودۆخه‌كه جه‌نگی بووه، بۆچی ڕێگه‌ی هه‌ڵفڕینتان به فڕۆكه مه‌ده‌نیه‌كان داوه و بۆچی له كاتی خۆیدا ئاسمانی ئێرانتان چۆڵ نه‌كردووه؟ له ماوه‌ی ئه‌م چه‌ند ڕۆژه‌دا له‌و ڕه‌وایه‌ته بێ سه‌ر و پێیانه زۆر له زمانی سه‌رانی ڕژیمه‌وه بیستراون.\nبه‌ڵام وتنی ئه‌م هه‌ڵیت و پڵیتانه له خۆڕا نین. گوشارێكی واقعی، كۆماری ئیسلامیی له قه‌یرانێكی كۆمه‌ڵایه‌تی و سیاسیدا نوقم كردووه. ئاخێزی مانگی خه‌زه‌ڵوه‌ر و هه‌ڵچوونی تووڕه‌یی خه‌ڵك له ماوه‌ی چه‌ند ڕۆژی ڕابردوودا، هه‌ڕه‌شه به‌تاڵه‌كانی سپای پاسداران له ئه‌مریكا و له‌ده‌ست دانی قاسم سوله‌یمانی وه‌ك مۆره‌یه‌كی سه‌ره‌كییان، هاواری ڕه‌سای خه‌ڵیكی عێراق دژبه حزوور و ده‌خاڵه‌ته‌كانی كۆماری ئیسلامی له‌و وڵاته، هه‌موو ئه‌وانه ده‌ستیان داوه‌ته ده‌ستی یه‌ك و سه‌رانی ڕژیمیان تووشی سه‌رلێشێواوی و وتنی قسه‌ی بێ ناوه‌رۆك كردووه. كابووسی ڕووخانی كۆماری ئیسلامی، یه‌كگروویی ناو ڕیزه‌كانی ڕژیمی تێكداوه. خه‌ڵك بۆ جارێكی دیكه پاش مانگی خه‌زه‌ڵوه‌ر هاتنه سه‌ر شه‌قامه‌كان و به به‌رز كردنه‌وه‌ی درووشمه‌كانیان سه‌رتاپێ ڕژیمیان كرده ئامانج. په‌یامی حه‌ره‌كه‌ته‌كانی چوار ڕۆژی ڕابردوو به سه‌رانی كۆماری ئیسلامی ئه‌وه‌یه كه كوشتاری ١٥٠٠ كه‌س و ده‌ستبه‌سه‌ر كردنی پتر له ٧ هه‌زار كه‌س، خه‌ڵكی نه‌ترستاندووه. ئه‌و جه‌ماوه‌ره‌ی كه له ماوه‌ی ڕۆژانی ڕابردوودا هاتنه سه‌ر شه‌قامه‌كان، به ئاگادار بوون له وه‌حشیگه‌ریه‌ك كه ڕژیم له مانگی خه‌زه‌ڵوه‌ردا نواندی، بێ گومان، بۆ جارێكی دیكه له به‌رامبه‌ر هێزی پڕچه‌كی ڕژیمدا سنگیان ده‌كه‌نه‌وه قه‌ڵغان و پڕ به گه‌روویان هاواری مه‌رگ و نه‌مان بۆ دیكتاتۆر ده‌ڵێنه‌وه.\n« درێژه‌ی ناڕه‌زایه‌تیی خوێندكارانی زانكۆ له شاره‌كانی ئێران\nپێشێل بوونی حه‌قده‌ستی كرێكارانی كارخانه‌ی قه‌ندی بۆكان »


September 3, 2019 - 1:48 PM\nچاوش ئۆغلۆ: تورکیا ئێس ۴۰۰ ی زیاتر لە ڕووسیا دەکڕێت\nوەزیری دەرەوەی تورکیا ڕایگەیاند کە بە نیازن مووشەکی ئێس ۴۰۰ی زیاتر لە وڵاتی ڕووسیا بکڕن.\nئەردۆغان: واز لە ڕۆژهەڵاتی فورات ناهێنین\nلە ناڕەزایەتی بە بڕیارەکانی ئاکپارتی؛\nدایکانی شەممە تەڤلی ناڕەزایەتییەکانی ماردین بوون\nSeptember 2, 2019 - 12:16 PM\nدایکانی شەممە بە ئامادەبوون لە ماردین تەڤلی ناڕەزایەتیی جەماوەری بەرانبەر لە کار دوور خستنەوەی شارەوانانی کورد بوون.\nئەردۆغان: نامەوێ لە ناتۆ بکشێمەوە/ڕەنگە تورکیا بە تەنیا هێرش بکاتە سەر سووریا\nکۆمیتەی سیاسەتی دەرەکیی ئەنجومەنی نوێنەرانی ئەمریکا، خوازیاری بایکۆتی تورکیا بوو لەبەر کڕینی سیستەمیی بەرگریی مووشەکیی ئێس-٤٠٠ لە ڕووسیا.\nپەردە لادان لە تازەترین مووشەکی کرۆزی بەرهەمی ئێران دە پێشانگای کەش هەوای ڕووسیا\nAugust 28, 2019 - 1:22 PM\nتازەترین مووشەکی کرۆزی بەرهەمی کۆماری ئیسلامی ئێران بە ناوی "مۆبین" لەپێشانگای هەوا فەزای ڕووسیا ماکسی ٢٠١٩ پەردەی لەسەر لادراوە.\nوەزیری دەرەوەی ئێران گوتی : فنلەند لە رابردووەوە بۆ وتووێژ لە بارەی کەنداوی فارس گەڵاڵەی هەبووە کە دەتوانین بڵێین هاوشێوەی گەڵاڵەکەی ئێرانە .\nپێدانی مافی پەنابەری بە پزیشکی تاوانباری عراقی لە لایەن بەریتانیاوە\nئه‌و پزیشکه عیراقییه‌ی که تۆمه‌تبار بوو به ئه‌نجامدانی تاوانی دژی مرۆڤایه‌تی له سه‌رده‌م سه‌دام حسێن سه‌رۆکی پێشووتری عیراق، له وڵاتی به‌ریتانیا مافی په‌نابه‌ری پێدرا.\nکۆبوونەوەی سەرۆکانی وڵاتانی دەستەبەری وتووێژەکانی ئاستانە، مانگی داهاتوو بە مەبەستی وتووێژ لەبارەی قەیرانی سووریا لە نێوان سێ وڵاتی ئێران - تورکیا - ڕووسیا لە تورکیا بەڕێوە دەچیت.\nلەکاردانەوە بەلێدوانی ئەمریکییەکان لەمەڕ قەبووڵنەکراو زانینی هەرچەشنە هەڵمەتێکی تورکیا لەباکوری سوریا، سەرۆک کۆماری تورکیا لە لێدوانێکدا جەختی کرد لەسەر پێویستیی ئەنجامدانی ئۆپراسیۆن لە باکوری سوریا.\nAugust 5, 2019 - 10:39 AM\nدیداری نوێنەری حەسەن ڕۆحانی لەگەڵ ئەردۆغان\nAugust 3, 2019 - 11:22 AM\nمەحموود واعێزی ، سەرۆکی نووسینگەی سەرۆک کۆماری ئێران لەگەڵ سەرۆک کۆماری تورکیا دیدار و گفتوگۆی کرد.\nمانگرتنی پشتگری کردن لە زەکزاکی لە بەردەم باڵوێزخانەی نەیجێریا لە لەندەن\nناڕەزایانی درێژکرانەوەی زیندانی ڕێبەری بزوتنەوەی ئیسلامیی نەیجێریا لە بەردەم باڵوێزخانەی ئەم وڵاتە لە لەندەن مانگرتنێکی بەردەوامیان دەست پێ کرد.\nئێران نەیاری ئاڵ و وێڕ کردنی گەمییە ڕاگیردراوەکان لەگەڵ بەریتانیایە\nباڵیۆزی ئێران لە بەریتانیا ڕایگەیاند؛ ئێران نەیاری ئاڵوگۆڕ کردنی گەمیی نەوتهەڵگری ئێرانی کە بە شێوەی نایاسایی لە لایەن بەریتانیا دەستی بە سەردا گیراوە لەگەڵ ئەو گەمییە بەریتانییە کە لە بەر بنپێ کردنی یاسا و ڕێساکان لە گەرووی هورموز راگیردراوە.\nعەراقچی: کۆبوونەوەکەی ڤیەننا بنیاتنەر بوو\nجێگری ڕامیاریی وەزیری دەرەوەی کۆماری ئیسلامی ئێران گوتی، دانیشتنی کۆمیسیۆنی هاوبەسی بەرجام لە ڤیەننا بنیاتنەر بوو بەلام ناتوانین بڵێین هەمووشتێک چارەسەر بوە.\nیەکێتیی ئەورووپا ئیعدامەکانی ئەمدواییە لە بەحرەینی شەرمەزار کرد\nیەکێتیی ئەورووپا شەوی ڕابردوو لە بەیاننامەیەکدا کردەوەی دڕندانەی ڕژێمی ئالی خەلیفە لەمەڕ ئیعدام کردنی دوو چالاکی سیاسیی بەحرەینی شەرمەزار کرد.\nتورکیا مانگی مەیی ئەمساڵ ٣٩٠ هەزار تەن نەوتی نەپاڵاوتەی لە ئێران کڕیوە\nJuly 28, 2019 - 3:41 PM\nده‌زگای ڕێکخستنی بازاڕی وزه‌ی تورکیا له ڕاپۆرتێکدا باس له کڕینی نه‌وتی ئێران ده‌کات و ده‌ڵێت: تورکیا له مانگی مه‌ی 2019ی زایینیدا 390 هه‌زار و 911 ته‌ن نه‌وتی نەپاڵاوتەی له ئێران کڕیوه.\nعەراقچی گەیشتە ئۆتریش\nJuly 28, 2019 - 3:40 PM\n"سەید عە بباس عەراقچی" جێگری وەزیری دەرەوەی کۆماری ئیسلامیی ئێران بۆ بەشی سیاسی بە مەبەستی بەشداری لە کۆبوونەوەی نائاسایی کۆمیسیۆنی هاوبەشی ڕێککەوتنی ئەتۆمیی گەیشتە ڤییەنای پێتەختی ئۆتریش.\nڕیابکۆف: "ئینستێکس" و "ڕیاکتۆری ئەراک" گرینگترین پرس و بابەتی کۆبوونەوەی کۆمیسیۆنی ڕێککەوتنی ئەتۆمین\nJuly 28, 2019 - 3:37 PM\nجێگری وەزیری دەرەوەی ڕووسیا شەی ڕابردوو ڕایگەیاند کەناڵی تایبەتی بازرگانیی ئەورووپا لەگەڵ ئێران ناسراو بە ئیسنتێکس و باروودۆخی "ڕیاکتۆری ئاوی قورسی ئەراک" گرینگترین بابەتەکانی کۆبوونەوەی داهاتووی کۆمیسیۆنی هاوبەشی ڕێککەوتنی ئەتۆمی دێنە ئەژمار.\nفرۆشتنی٦٤٨ملوێن پۆند چەکەمەنی لەلایەن بریتانیاوە بە سعوودیا\nJuly 25, 2019 - 10:07 AM\nژۆڕناڵێکی بریتانی ڕاپۆری دا کە لەندەن بەبێ گرینگیدان بە وێنەکانی پێشێلی مافی مرۆڤ لە عەرەبستان، لەماوەی شەش مانگدا، بڕی ٦٤٨ملوێن پۆند چەکەمەنی و کەرەستەی سەربازی بەو رژیمە فرۆشتووە.\nفەرانسە بەنیازی وتووێژێکی گشتگیری ناوچەیی لە بواری ئاسایشی دەریاڤانی\nJuly 25, 2019 - 10:06 AM\nوەزاڕەتی کاروباری دەرەوەی فەرانسە ڕایگەیاند : پاریس بەنیازی وتووێژێکی گشتگیری ناوچەییە لە بواری ئاسایشتی دەریاڤانی دا .\nرەخنەوگازندەی ڕووسیا لە ئامادەبوونی هێزە بیانییەکان لە کەنداوی فارس\nنوێنەری هەمیشەیی ڕووسیا لە ڕێکخراوی نەتەوەکان، ئامادەبوونی هێزە بیانییەکان لە کەنداوی فارسی بە جێی مەترسیی زانی.\nدووھەمین ڤیتۆی ترەمپ بۆ داکۆکیکردن لە دڕندەکارییەکانی ھاوپەیمانیی سەعودی لە یەمەن\nداناڵد ترەمپی سەرۆک کۆماری ئەمریکا شەوی پێنج شەممە سێ بڕیارنامەی کۆنگرێسی ئەم وڵاتەی ڤیتۆ کرد کە داوای پێشگرتن بە فرۆشرانی چەک بە عەرەبستانی سەعودی و میرنشینە یەکگرتووە عەرەبییەکان دەکات.\nتایم: بەریتانیا نەیاریەتی کرد لەگەڵ داواکاری ئەمریکا بۆ بەربەرەکانێ لەگەڵ ئێڕان\nJuly 25, 2019 - 10:03 AM\nدوای ڕودانی بڕێک ئاڵوزی و کێشە لە کەنداوی فارس ، بەریتانیا ولامی نەرێنی دایەوە بە داواکاری واشنتۆن بۆ هاوکاری لەدژی ئێڕان لە ناوچەی کەنداوی فارس\nنوێنەری ھەدەپە لە پەرلەمانی تورکیا: گرتن و لەبەندکردنی ئەندامانی ھەدەپە پەرەی سەندووە\nعایشە ئاچار باشاران ، نوێنەری باتمان لە پەرلەمانی تورکیا سەربە پارتی دیموکراتی گەلان و وتەبێژی لێژنەی مافی مرۆڤی تورکیا لە لێدوانێکدا باسی پەرەسەندنی گرتن و لەبەندکردنی ئەندامانی ھەدەپەی کردووە لە ماوەی ڕۆژانی ئەم دواییە.\nبرووسکەی ئێران بۆ ئەنجومەنی ئاسایش سەبارەت بە ڕاگرتنی نەوتهەڵگرە بریتانیایەکە\nJuly 25, 2019 - 9:38 AM\nدوابەدوای هەوڵی ئێران لەمەڕ ڕاگرتنی بەلەمی بریتانیایی "ستێنا ئیمپێرۆ" لە کەنداوی فارس، نوێنەرایەتی هەمیشەیی کۆماری ئیسلامیی ئێران لە ڕێکخراوی نەتەوەکان لەمیانەی برووسکەیەک بۆ ئەنجومەنی ئاسایش، هەندێ زانیاری هاوپێوەند بەو ڕووداوەی بەئاگاداری ئەو ڕێکخراوە ڕاگەیاند.


ڕووباری زێ ؛ مێژوو، ژیان و کلتور - piranshahrrudaw | piranshahrrudaw\nصفحه نخست آخرین اخبار / خبرهای ویژه / پیرانشهر / کوردی\nانتشار : مرداد 17, 1396 - 16:02\nسندوقی ئاو ڕێگە چارەیەکی مسۆگەرکراو بۆ قەیرانەکانی ئێستا و داهاتووی ژینگەی “خانێ و سەردەشت”\nئه حمه د غه م په روه ر(شوان): دکتۆرای جوگرافیای سیاسی\nڕووباری زێ لە بەرزایەکانی کێوەڕەش هەڵکەوتوو لە سنووری ئێران و عێراق سەرچاوە دەگرێ. لە سەرەتا بە چۆمی “لاوێن” دەناسرێ. بەڵام لە مەکۆی ڕشتنی چۆمی گەدە بە لاوێن نێوی “زێ” بە خۆوە دەگرێ. لە درێژەدا لە چۆمەکانی قەڵاتەڕەش، بادینئاوا، نەڵێن، ئاوخواردە، پردانان و… تێرئاو دەبێ. ڕووباری زێ لە سنووری ئێران و عێراق لە باشووری دێهاتی دیناران هەڵکەوتوو لە باشووری سەردەشت، دوای ڕشتنی ڕووباری چۆمان کە ئاوەکانی ناوچەی بانە کۆدەکاتەوە، بەرەو ڕۆژئاوا ڕێگای خۆی دەگۆڕێ. لێرەدا سنووری عێراق و ئێران پێکدێنێ و دواتریش لە هەرزەنە یا مەرزەنە دەڕژێتە ناو کوردستانی عێراق بەمشێوەیە ئەو پێرە چۆمە بە ڕوح ئاوەدان، ڕیگا مێژووەکەی خۆی درێژەدەدا.\nبەو پێیەی لەسەرەوە باس کرا، ئەم چۆمە بەشێکی دانەبراوی ژینگەی “خانێ و سەردەشت”ە و خاوەن مۆرکێکی ئێکۆلۆژیانەیە. بە واتایەکیتر بوون و هەستی چۆمی زێ بە ناو هەست و نیستی تەواوی ئەم ژینگەیەدا ڕۆچووە و لە هەموو کەلێن و قوژبنەکانیدا خۆی تۆمار کردووە و ڕەنگیداوەتەوە. لە مۆسیقا، دەرونناسی، کلتور و تەنانەت بۆتە ‘ژێن” و بە خوێنی مرۆڤ و بوونەوەرەکانیدا ڕۆچووە. پرۆفیسۆر کارێل یۆنگ لە پەرتووکە بەنرخەکەی بە ناو و نیشانی “مرۆڤ و هێماکان” باسی ئارکیفۆرمەکان دەکا و لە لایەنی دەرونناسانە زۆرێک لە کلتور و داب و نەریتەکان لەم ڕێگایەدا شێدەکاتەوە. ئێمەش پێمانوایە چۆمی زێ خاوەن ئەم تایبەتمەندیەیەو دیارە بە ڕواڵەت کەمتر هەستی پێدەکرێ بەڵام بەشێکی بەرچاو لە ژینگەی کلتوری/مێژووی “خانێ و سەردەشت” پەیوەستە بە وجوودی چۆمی زێ و شرۆڤەی زۆرێک لە هەڵسوکەوتە کلتوری و موسیقایەکان بێ لەبەرچاوگرتنی پێگەی ئەم چۆمە نەزۆکە.\nبەڵام چۆمی زێ و ژینگەکەی ئێستاکە لە هەمبەر دوو هەڕەشەی بەهێزن کە بەداخەوە هەر دووکیان جێپەنجەی مرۆڤیان پێوەدیارە. یەکەمیان گۆڕانی کەش و هەوایە و ئەویتریان چێ بوونی دووبەنداوی ئامادەبەکار (کۆڵەسە و سێڵوێ) و دوو بەنداوی لە بەرنامە (کانیەسێو و باوەلە) لە گەڵ کۆمەڵێک وردە بەنداوی دیکە لە سەر ڕووبارەکانی بادینئاوا و پردانانە.\nبە پێی دواین ئامارەکانی IPCC و سێهەمین ڕاپۆرتی نیشتمانی گۆڕانی کەش و هەوای ئێران لە ئاکامی گۆڕانی کەش مامناوەندی پلەی گەرمای ساڵانە لە ئاوڕێژگەی زێ ۶/. – ۶۵/. سلیسیوس بەرزی بە خۆوە دەبینێ. لە هەمان کات مامناوەندی بارینی ساڵانە ./۶ – ./۱- لە سەر سەد کەمبوونەوە بەخۆوە دەبینێ. هەر بە پێی ئامارە ڕەسمیەکان ئازەربایجانی ڕۆژئاوا بە پێی ایندێکسی پارێزگاری سەرچاوە ئاویەکان لە ساڵی ئاوی ٩٣-٩٢ تووشی حاڵەتی قەیرانی ئاوە و بەو پێیەش بێ ناوچەکە بە گشتی و ژینگەی زێ بە تایبەتی داهاتوویەکی تەمومژاوی چاوەڕێان دەکا. بۆ ژینگەی زێ ئەم تەمومژاویە بە چێ بوونی هەڕەشەی دووهەم (زێدەڕەوی لە بەنداوەکان) ئاڵۆزی زیاتر بە خۆوە دەبینێ.\nپێمان خۆش بێ یا ناخۆش بە تێرامان لە هەڕەشەی دووهەم واتا چێ بوونی زیاد لە ئەندازەی بەنداوەکان لە سەر ڕووباری زێ چەمکی “ڕشانەوەی بەرێوەبردن و گوێنەدان بە زۆر ڕەهەندی کۆمەڵایەتی، سروشتی، ئابوری و….” خۆ دەداتە دەست. ئاسەواری بەنداوەکان لە سەر ژینگەی “خانێ و سەردەشت” و رووباری ئەفسوناوی زێ لە بواری جۆراوجۆر دەبێ لێکدانەوەی بۆ بکرێ. لە ڕەهەندی دەرەکیەوە یا خود هیدرۆپۆلیتیکەوە دیارە کارتێکی گوشار دەبێ لە سەر عێراق کە کاتی خۆی زۆری مافی ئێران پێشێل کردووە بەڵام هەروەک لە وتاری پێشوو باسم کرد برینی ئاوی زیاد لە ئەندازە سێ هەڕەشەی لێدەکەوێتەوە. ١- هەڕەشەی شەڕ لە نێوان دوو وڵات، ٢- هەڕەشەی ژینگەیی؛ بە هۆی ئەوەی کە سیستمی باکان لە ڕۆژئاواوە دێت، ئیشک بوونی ناوچەی عێراق بە واتای ئەوە دێت کە ناوچەی “خانێ – سەردەشت” لە داهاتوودا دەبێ چاوەڕوانی تۆزوخۆڵی زیاتر بکەن و ئەمەش لە کۆتاییدا هەڕەشەی سێهەم واتا هەڕەشەی ئێکۆسیستمی لە نێوان دوو ولات بەدوای خۆیدا دێنی، بەو پێیە دەبێ لە هەر دۆخێکدا ڕەچاوی ژینگەی کوردوستانی عێڕاق بکرێ و ئاوی پێویست بەردرێتەوە.\nبەڵام بۆ لێکدانەوی ئاسەواری ناوخۆیی بە هۆی قوڵایی و ئاڵۆزی ئاسەواری نەرێنی دەبێ ڕەهەندی جۆراوجۆر باس بکرێت. دیارە بەنداوەکان دەبنە هۆی بەرهەمهێنانی برق (لە کۆڵەسە)، ئاودێری و تەیارکردنی ئاو (تەنزیمی ئاو) بەڵام ئەم لایەنانە ئەوە ناگەیەنن کە ئێمە لایەنەکانی نەرێنی نەخەینە بەر باس. دوو بەنداوی سێڵوێ و کانیەسێو بەنداوی گواستنەوەی ئاون، واتا زەرەر و زیانیان بۆ ژینگەی خانی/سەردەشت و بە گشتی زێ زیاترە لە خێر و بێریان. هەرچەند بە هەندێک پرۆژەی ئاودێری هەوڵدراوە چاوی ژینگەی ناوچەکە بنووسێنن بەڵام بیری ئستراتژیک و درێژخایەن هیچ شتێک لە مەسەلەکە ناگۆڕێ. گواستنەوی ئاو بۆ گۆلی ورمی ئەو گۆلەی کە لە ئاکامی کرداری سروشتی و مرۆیی ئیشک بوو و بوو بە بەشێک لە مێژوو ئاسەواری نەرێنی زۆر لە سەر سروشتی دەوروبەری زێ بە جێ دێڵێ. بە پشت بەستن بە توێژینەوەیەکی زانستی لە ئاکامی ئەم ڕاگواستنە ئاستی ئاوی ژێرزەوی بە شێوەیەکی مامناوەند ۹۲/۲ متر دەچێتە خوار و لە ئاکامی ئەم ڕوودانە بەشی باکووری دەشتی خانێ تووشی ڕۆچوونی خێرای زەوی دەبێت و بەشی باشوو و ڕۆژئاواش بە شێوەیەکی هێدیتر ئەم دۆخە بە خۆوەدەبینێت.\nئەوە تەنیا بەشێکی ئاسەواری نەرێنین. لە ئاکامی ئەم هەموو بەنداوە کە لەسەر لەشی ئەم ژینگە بێزمانە درووست دەکرێن مرۆڤ دەبێ چاوەڕوانی شتی زۆر خەراپتر بکات. کەمبوونەوەی ئاوی ڕووبار لە خوارەوەی بەنداو دەبێتە هۆی:\nگەرمبوونی زیاتری ئاو. ئەمە هەم کەش و هەوا ڕیگەی بۆ هەموار دەکا بەو شێوەی کە لە پێشەوە باسمان کرد و هەمیش واقعێکە کە ئاوی کەم بە بەراورد بە ئاوی زۆر پێدەچی زووتر گەرم بێت.\nگەرم بوونی ئاو دەبێتە هاڵاوی زیاتری ئاو کە ئەمەش لە جێی خۆیدا دەبێتە هۆی کەمبوونی زیاتری ئاو، هەروەها کەمبوونی زیاتری ئۆکسیژن.\nکەمبوونی ئۆکسیژن بەواتای ئەوە دێت کە چۆنیەتی (کیفیەت) ئاو نزمی بە خۆوە دەبێنێت و زیاتر پیس دەبێ، سەرەڕای ئەوەش ژینگە بۆ خوریەجندە و گیاکانی بێ کەڵکیتر واڵا دەبێت و ڕێژەی زیندەوەرە سوودمەند و بە کەڵکەکان وەکوو ماسی کەم دەبێت.\nهەروەها کەمبوونی ئاو دەبێتە هۆی ئەوە کە ئاو توانای پاڵاوتنی پیسایەکانی لە دەست بدات کە لە حاڵەتی سروشتی دەیتوانی خۆ خاوێن کاتەوە، بەو پێیە چیتر خەڵک گوێی لە قیڕانی بۆق وەک هێما بۆ خاوێنی ئاو نابێ.\nکەمبوونی ئاو بە شێوەیەکی گشتی کەش و هەوای ناوچەکەش دەگۆڕێ و زیاتر گەرم دەبێت.\nهەرەها چاوەڕوانی ئەوە دەکرێ کە بە هۆی ئەم کەمبوونە ئاستی دارستانەکان زیاتر بەرەو بەرزایەکان هەڵکشێ.\nبێ شەک و گومان کە کەش و هەوای ناوچەکە دەگۆڕی زۆرێک لە بوونەوەرەکان و هەروەها گیاکان بە ئەستەم دەتوانن خۆ لەگەڵ ژینگەی تازە خولقاو ڕێکخەن، کەواتە لە ناو دەچن.\nبە پێچەوانە ڕێگە بۆ هەندێک لە بوونەوەر و ڕووەکی هێرشکەر ئامادە دەبێت کە ژینگەکە تووشی مەترسی دەکەن.\nبێ سێ و دوو دەبێ باسی هەندێک نەخۆشی تازە بۆ مرۆڤ یا ئاژەڵ و گیاکان بکرێ کە لە ئاکامی ژینگەی تازە ڕوو دەدەن.\nخاڵێکیتر ئەوەیە کە ژینگەی زێ بە تایبەت بەشی کێوەکان (ڕۆژئاوا) و ژێر چۆمی زێ بە چەندێن قەڵشی ژێر زەوی ڕەنگینە. بە هۆی ئەو بەنداوانە گرانایەکی زۆر دەخرێتە سەر ئەم قەڵشانە و لە ئاکام ناوچەکە بوومەلەرزەی زیاتر بە خۆوە دەبینێ.\nئاسەوارەکان هەر بەوە ناوەستن و تەنانەت لە سەر ژیانی ئابوری خەڵکیش کاریگەر دەبن و بێکاری زیاتر دەبێت.\nئەمەش دەبێ لە بەرچاو بگرین کە بەنداوەکان بۆتە چۆلکردنی چەندین دێهات و لەبەین چوونی هەزاران هکتار زەوی کشت و کاڵی. هەردووی ئەم پرسانە بەو واتایە دێن کە خەڵکێکی زۆر شێوازی ژیانی ئابوریان گۆڕانی بەسەردا دێت و پێگەی ئابوریان لەرزۆک دەبێ و لە ژیانیان هەمبەر چووکترین کێشەی ئابوری دادەڕمێ.\nبە شێوەیەکی گشتی ئەم گۆڕانە سیستماتیکە ئاسەواری لە سەر هەموو جومگەکانی ژینگەی زێ دادەنێ و تەنانەت دەروونناسی مرۆڤەکانیش تووشی ئەم گۆڕانە دەبێت و کلتوری تازە دەخولقێنێ و زۆرێک لە بەهاکان لە ناو دەچن کە ئەمە زۆر بە هێدی ڕوودەدا و لە کورت مەودا کەمتر هەستی پێدەکرێ.\nلە کۆتاییدا پێویستە بڵێین کە بە پێی ئەسلی ۴۵ یاسای بنەڕەتی وڵات ئاو سامانی گشتیە و دەوڵەت چۆنی پێباش بێ کەڵکی لێوەردەگرێ. بەڵام بە پێی ئەسلی ۵٠ ئەو یاسایە پاراستنی ژینگە بە مەبەستی پاراستنی ژیانی نەوەکانی ئێستا و داهاتوو و هەروەها دادپەروەری کۆمەڵایەتی دەبێ ڕەچاو بکرێ. بە پێی ئەسڵی ١٠۵ بەرنامەی سێهەمی گەشەی ولات و هەروەها مادەی ١٧ بەرنامەی چوارەمی گەشەی وڵاتیش لێدانی بەنداو، یا خود گواستنەوی ئاوەکان بە ڕەچاوکردنی ڕەهەندەکانی سروشتی، کۆمەڵایەتی، ئابوری و… ڕێگە پێدراوە. بەو پێیە بە تێڕامان لە سەر ئەوە کە مەبەستی سەرەکی بەنداوەکان ڕاگواستنی ئاوی زێ بۆ گۆلی ورمێیە (نە خەڵکی ناوچەکەی)، کەواتە ژینگەی زێ بە گشتی لە بواری جۆراوجۆر لە داهاتوودا تووشی مەترسی دەبێت، ئەمەش بەو پێیە کە بۆ ئەو پرۆژانە توێژنەوەیەکی زانستیانی گشتگیر نەکراوە و تەنیا لایەنی فەنی و تا ڕادەیەک ئابوری و بە تایبەتی ژئۆپۆلیتیک (لایەنی دەرەوی سنوور وەک کارتێکی فشار بۆ عێراق) جەختی لە سەر کراوە و بەشی ژینگە، کۆمەڵگا و… لە بەرچاو نەگیراون، هەروەها بە پێی ئەوە کە گۆڕانی کەش و هەوا فاکتەرێکی سەربەخۆ و کاریگەر دەبێت لە سەر ژینگەی زێ بە هەموو بوارەکانی ژینگەیی، کۆمەڵایەتی، ئابوری و… پێویستە بەرژەوەندی ناوچەی “خانێ/سەردەشت” ڕەچاو بکرێ و ئەم کارەش بەو پێیە کە ئەم ناوچەیە لە بواری گەشەسەندنەوە زۆر دواکەوتووە و ساڵانێکە ئەسیری هەڵکەوتی ژئۆئستراتژیکییەتی، بە پێویستیەکی سەرەکی دێتە هەژمار. هەر بۆیە پێویستە “”سندوقی داهاتی ئاو دامەزرێ کە درامەتەکەی لە سەر دانانی ماڵیات لە سەر ئاوی ڕاگواستراو دابین دەکرێ“” تا کوو ناوچەکە هەم بتوانێ لەم سەندوقە بۆ گەشەی کەڵک وەرگری و هەمیش لە کاتی قەیرانی ژینگەیی یا هەر قەیرانێکیتر کە لە ئاکامی ئەو بەنداوانە تووشی ناوچەکە دەبن کەڵک وەرگرێ. ئەزموونی بازارچەی مەرزی خانێ و نەهامەتیەکانی کە بەسەر ئەم خەڵکەی هێناوە کە لە لایەک ڕۆژانە ڕۆڵەی ئەم شارە دەکوژرێ و کەمتر وایە بنەماڵەکانیان قەرەبوو بکرێنەوە کە ئەگەر سندوقێکێکی وا بوایە زۆر گرفتی هاوشێوە حەل دەبوون، ئەو لە حاڵێکدایە کە بە پێچەوانەی ئەم نەهامەتیانە کە تووشی شاری خانێ دەبێ، شارەکانی دەورووبەر لە سەر ڕاگواستنی بازارچەی خانێ کێبرکێ دەکەن؛ گرنگی ئەم سندوقە زیاتر نیشاندەدا. ئەمە دەبێ ببێت بە ئەرکی سەرشانی هەموو بەرپرسەکانی ناوچە و لەسەروی هەموویانەوە نوێنەری مەجلسی ناوچەکە لە شۆرای ئیسلامی بۆ ئێستا و داهاتوو.


موضوع: بةرنامجي كيبوردي كوردي بو نوسين لة منتداو نوت باد بة كوردي 2008-01-20, 4:32 am\nئه‌م به‌رنامجه بۆ گۆرینی كیبۆرد بۆ زمانی كوردی . واته زور جار تۆ ده‌ته‌وێ\nله مه‌له‌فی نۆت باد به كوردی بنوسی یان له مه‌واقع و منتدای وه‌ك ئیستا كه من\nبه كوردیم نوسیه ،ته‌ماشا ده‌كه‌ی فۆنتی كوردیت هه‌یه به‌لام ناتوانی بنوسی به‌كوردی\nبۆیه ئه‌م به‌رنامجه ئه‌م گرفته‌ت بۆ چاره‌سه‌ر ده‌كات.\nبه‌رنامجه‌كی قه‌باره‌ی كه‌مه له گه‌ل شه‌رحه‌كه‌ی كراوه‌ته زیپ .زور سوباس بو وه‌ستا فاتح كه\nكه‌شه‌رحه‌كه‌ی كردیه بۆی.\nپاش دابه‌زاندن زیپه‌كه‌ی ده‌كه‌یته‌وه دوای ده‌ست به سیت ئاپ ده‌كه‌یت عادی.\nدوای ئه‌مه ده‌جیته كونترول به‌نال له‌وێ بۆ زمانه‌كان له‌وێش LANGUAGE لائحه‌ی\nناوه‌راست دوای دوگمه‌ی DETAILS هه‌رده‌بژیری دووای ADD دوای له IN PUT LANGUGE زمانی یه‌ك له ئه‌ره‌بیه‌كان هه‌ڵده‌بژێری ، دوای ئیختیاری چوارگۆشه بچوكه‌كه‌ی ته‌نیشت\nKEYBOARD LOYOUT/IME دوای C4KURDE هه‌لده‌بژیری .\nئه‌مه به كورتی مه‌له‌فه‌كی وۆردی تێدایه به وێنه‌وه شه‌رحی كردیه فه‌رموو له‌گه‌ڵ


ئۆتێلێکی ۳ ئەستێرە له هه‌ورامان کرایه‌وه - Mehr News Agency\n16 gulanê 2017 - 20:32\nNews Code 10048\nئۆتێلێکی ۳ ئەستێرە له هه‌ورامان کرایه‌وه\nئۆتێلێکی ۳ ئەستێرە له بە ناوی "شادی" له هه‌ورامان و به به‌شداری خه‌ڵکی ناوچه‌که و به‌رپرسانی هه‌ورامان به فه‌رمی کرایه‌وه.\nبه ڕاپۆرتی ئاژانسی مێهر، ئه‌م ئۆتێله به سه‌رمایه‌ی ۲ ملیار تمه‌ن له لایه‌ن سه‌ندووقی پشتیوانی له ڕه‌خساندنی هه‌لی کاری ئێران دروست بووه.\nئه‌م ئۆتێله به شێوازی بیناکانی ناوچه‌ی هه‌ورامان له به‌رد دروست کراوه و فۆڕم و دیزاینی ناوچه‌که‌ی به فۆرمی بیانی تێک نه‌داوه. ئه‌گه‌رچی دیزانێکی زۆر جوان و مۆدێڕنیشی بۆ کراوه.\nئه‌م ئۆتێله هه‌روه‌ها مه‌رجی ستانداردی ۳ ئەستێرەیی ئێرانی به سه‌رکه‌وتووی وه‌رگرتووه.\nشایانی باسه له میانه‌ی ۴ ساڵ ده‌وڵه‌تی ڕۆحانی، که‌رتی گه‌شتیاری کوردستان ئاوڕی تایبه‌تی لێدراوه‌ته‌وه و تاکوو ئێسته چه‌ندین ئۆتۆل و زنجیره بینای گه‌شتیاری له سه‌قز، بانه، مه‌ریوان و سنه دروست کراوه.\nبه پێی ئاماره‌کانی ئیداره‌ی گشتی میراتی فه‌رهه‌نگی، پیشه‌ی ده‌ستی و گه‌شتیاری کوردستان زیاد له ۶۰ ملیار تمه‌ن بۆ ژێرخانی گه‌شتیاری کوردستان له‌م چه‌ند ساڵه‌دا دابین کراوه که له داهاتوودا ڕۆڵی یه‌کجار گرنگی له ڕاکێشانی گه‌شتیار بۆ کوردستان ده‌بێت.\nناوچه‌ی هه‌ورامان شوێنێکی شاخاوی و گه‌شتیارییه که فه‌رهه‌نگ و داب و نه‌ریتی ڕه‌سه‌ن و تایبه‌ت به خۆیی هه‌یه و هه‌ر به‌م هۆیه‌وه ساڵانه به هه‌زاران که‌س سه‌ردانی ده‌که‌ن، خه‌ڵکی ناوچه‌که چاوه‌ڕوانی ئه‌وه ده‌که‌ن که زیاترین گه‌شتیار له شاره فارسه‌کانه‌وه سه‌ردانی ناوچه‌که‌یان بکه‌ن.


دیلان گیان با لێرەدا باسەکە درێژە بدەین. دارێژەکە پارامەتری ئایینی تێدایە تەنیا پێویستە |religion= فڵان زیاد بکەی خۆی دەردەکەوێ. بۆ کێشەی پێش و پاش و تێکەڵبوونەکە وەختی ئاوا کۆنترۆل+شیقتی لای چەپ لێدە دەقەکە دەچێتە لای ئەو لاوە و راحەتتر دەتوانی دەستکاری بکەی. بۆ دوایین پرسیارت کە وتت Modeling information دەرناکەوێ لە مەبەستت نەگەییشتم. سەیری جیجی حەدید حەدید بکە ئەوە نییە Modeling information نیشان دراوە.--چالاک وتووێژ ٠٧:٥١، ١٤ی ئایاری ٢٠١٦ (UTC)\nوه بۆ بابه‌تی Modeling information من نامه‌وێت ده‌ر بكه‌وێت چونكه بۆ من پێویست ناكات ده‌ر بكه‌ویت ، له‌به‌ر ئه‌وه‌ی من ئه‌و داڕێژه‌یه بۆ وتاری تر به‌كار ئه‌هێنم--Delan.jaff (لێدوان) ١٣:٠٨، ١٤ی ئایاری ٢٠١٦ (UTC)\nنابێ ئەم داڕێژەیە بۆ وتارێک کە مۆدێل نییە بەکاربھێنی بەڵکوو دەبێ داڕێژەیەکی تایبەتی خۆی بەکاربھێنی. بۆ نموونە پێم بڵێ بۆ چ وتارێک دەتەوێ ئەم داڕێژەیە بەکاربھێنی کە ناتەوێ Modeling information دەربکەوێ؟--چالاک وتووێژ ١٣:٣٦، ١٤ی ئایاری ٢٠١٦ (UTC)\nبۆ نمونه (ئه‌كته‌ر ، گۆرانی بێژ ، ڕاگه‌یاندن كار ) به‌ڵام ئه‌مه‌وێت هه‌مان ئه‌و داڕێژانه‌ی تێدا هه‌بێت كه پێشتر داوام كردبوو بۆ مۆدێله‌كان --Delan.jaff (لێدوان) ١٤:١٢، ١٤ی ئایاری ٢٠١٦ (UTC)\nھەر یەک لەمانە داڕێژەی تایبەتی خۆی ھەیە. بۆ نموونە بۆ ئەکتەر داڕێژە:زانیاریدانی ئەکتەر بۆ گۆرانیبێژ داڕێژە:زانیاریدانی ئەکتەر و ... . بۆ دیتنی پێرستی ھەموو ئەم داڕێژانە بڕوانە: ویکیپرۆژە:زانیاریدانەکان. ھەر زانیاریدانەش پارامەتری تایبەتی خۆی ھەیە بۆ نموونە لە زانیاریدانی نووسەردا خۆ ئیتر پارمەتری ئەندازەی جل یان کەوش مانای نییە. بۆ دانانی داڕێژە لە ناو وتارەکاندا ئاسانترین کار ئەمەیە داڕێژەکە لە ویکیپیدیای ئینگلیزی کۆپی بکەی و لێرە بە کاری بھێنی. ئەگەر داڕێژەکە ھەبوو ئەوە کار دەکا نەبوو ئاگادارم کەوە دروستی دەکەم. لەگەڵ ڕێز.--چالاک وتووێژ ١٤:٢٧، ١٤ی ئایاری ٢٠١٦ (UTC)\nبشم بوره زۆر بێزارم كردوویت--Delan.jaff (لێدوان) ١٤:٥٥، ١٤ی ئایاری ٢٠١٦ (UTC)\nنا کاکە بێزاربوونی چی من لە خزمەتدام. ئەوەی دەفەرمووی ئەم داڕێژانە کێشەیان ھەیە ڕاست دەکەی و پێویستیان بە نوێکردنەونە ھەیە. ئەو داڕێژانەی زۆرت پێویستە و پێت وایە کێشەیان ھەیە پێم بڵێ با لەسەریان کار بکەم و وەکوو داڕێژەی مۆدێل چارەسەریان بکەم. رێزم ھەیە.--چالاک وتووێژ ٠٩:٠٦، ١٥ی ئایاری ٢٠١٦ (UTC)\nئه‌گه‌ر بكرێت ئه‌و دوو داڕێژه‌یه‌ی كه له سه‌ره‌وه ئاماژه‌م پی كردووه ، هه‌مان زانیاریه‌كانی كه له داڕێژه‌ی مۆدێل دا هه‌یه له‌وانیش هه‌بێت--Delan.jaff (لێدوان) ١٤:٣٧، ١٥ی ئایاری ٢٠١٦ (UTC)\nکاک دیلان ھەر ئێستا زانیم لە ویکیپیدیای ئینگلیزیدا بۆ ئەکتەر و گۆرانیبێژ داڕێژەی تایبەتیان نییە و ئەوان ھەر Infobox person بەکاردەھێنن. جنابیشت تکایە ھەر ئەم داڕێژەیە بەکاربھێنە. بۆ دیتنی ھەموو پارامەترەکانیشی بڕوانە: en:Template:Infobox person. ئەوجار با پێت بڵێمەوە پێویست نییە بۆ دانانی داڕێژەکان زۆر خۆت ماندوو کەی. تەنیا پێویستە لەو وتارەیدا کە دەینووسی بچی سەر وتارەکە بە زمانی ئینگلیزی و لەوێدا داڕێژەکە کۆپی کەی و لێرەدا پەیستی کەی. ئەوجار دەقە ئینگلیزییەکان بکەیە کوردی. ئەمە ئاسانترین ڕێگایە بۆ دانان داڕێژەکانی زانیاریدان.--چالاک وتووێژ ٠٦:٤٤، ١٨ی ئایاری ٢٠١٦ (UTC)\nزۆر سوپاس كاكه چاڵاكی گوڵ ، ئێستا كێشه‌ی داڕێژه‌م نه‌ما . به‌ڵام من كێشه‌م له‌گه‌ڵ وشه‌ی Model هه‌یه بۆ وه‌رگێران ، من له بابه‌تی كیم كارداشیان نوسیبووم نمایشكار به‌ڵام نازانم كێ ده‌ستكاری كردبوو كردبووی به مۆدێل ، من ئه‌ڵێم پێویسته له بری مۆدێل بنووسرێ نمایشكار ڕوون تره . ڕای خۆتم پێبڵێی له‌سه‌ر ئه‌و بابه‌ته سوپاست ئه‌كه‌م ، له‌گه‌ل ڕێزدا--Delan.jaff (لێدوان) ٢٣:٠٧، ١٨ی ئایاری ٢٠١٦ (UTC)\nوەڵڵا کێشە لەسەر وشە زۆرە. دروستە مۆدیل کوردی نییە بەڵام وشەی نمایشیش وشەیەکی ڕەسەنی فارسییە (سەیری ئێرە بکە) بۆیە ڕەنگە یەکێک وشە ئینگلیزیەکەی لە فارسیەکەی پێ باشتر بێ. منیش دەڵێم فایدەی نییە وشەی ئینگلیزی لابەی و فارسی لە جیات دانێی. بەڵام بە بڕوای من وا باشترە زۆر لەسەر ئەم شتانە ھەستیار نەبین. لەگەڵ ڕێزم.--چالاک وتووێژ ٠٧:١٨، ١٩ی ئایاری ٢٠١٦ (UTC)\nكاك چاڵاك من مه‌به‌ستم ئه‌وه‌یه ژماره‌ی ئه‌و كه‌سانه كه‌مه كه ئه‌زانن مۆدێل مه‌به‌ستی چیه به‌ڵام نمایشكار هه‌موو كه‌سێك ئه‌زانی واتای چیه--Delan.jaff (لێدوان) ١٢:٣٤، ١٩ی ئایاری ٢٠١٦ (UTC)\nوەڵڵا کاک دیلان ئەمە شتێکی نیسبیە. من خۆم لەم وتووێژەدا زانیم نمایشکار بە مۆدێل دەڵێن. بۆ من گرنگ نییە کامەیان بێ بەڵام ئەگەر بمانەوێ یەکلا بینەوە دەبێ بیر و ڕای بەکاھێنەرانی تریش بپرسین. سپاس.--چالاک وتووێژ ١٤:١٣، ١٩ی ئایاری ٢٠١٦ (UTC)\nسڵاو، تکایە بەستەری میدیاکان دامەنێ لەنێو وتارەکانی ویکیپیدیادا مەگەر ھی پەڕەی بەکارھێنەری خۆت نەبێت ئەوە دژ بە یاساکانی ویکیپیدیایە. تەنھا بەستەر بۆ ماڵپەڕ ڕێگە پێدراوە. سوپاس.—ژیار مێرلن وتووێژ  ١٨:٤٨، ١٠ی ئابی ٢٠١٦ (UTC)\nبەکارھێنەر:Zhyar Merlin ئه‌م سایته http://healthyceleb.com باوه‌ڕ پێكراوه سه‌باره‌ت به زانیاری كه‌سی--Delan.jaff (لێدوان) ١٨:٥٥، ١٠ی ئابی ٢٠١٦ (UTC)\nمەبەستم لە ھەژماری فەیسبووک و گووگڵ پڵەس و ھتد تایبەت بە کەسایەتییەکان بوو. بۆ سەرچاوە کێشە نییە. بەس بەستەر بۆ ئەو ھەژمارانە لە وتارەکاندا دامەنێن تکایە. دەست خۆش بۆ دەستکارییەکانت.—ژیار مێرلن وتووێژ  ٢٠:٤٠، ١٠ی ئابی ٢٠١٦ (UTC)\nدواجار لە ٢٠:٤١ی ١٠ی ئابی ٢٠١٦ دەستکاری کراوە


NRT TV | کوردستان | ئێن ئاڕ تی ئەو بوارانە دەخاتەڕوو کە حکومەت چاکسازییان تێدا ناکات\n15547 جار خوێندراوەتەوە\nحکومەتی هەرێم بڕیاریداوە یاسای چاکسازی بخاتە بواری جێبەجێکردنەوە، بەڵام یاساکە زۆر بوار لە خۆناگرێت، کە پێویستە چاکسازیان تێدا بکرێت.\nئێن ئاڕ تی لەم راپۆرتەدا هەموو ئەو خاڵانە دەخاتە ڕوو، کە چاکسازیان تێدا دەکرێت و ئەوانەشی چاکسازییان تێدا ناکرێت.\nبا سەرەتا لەو خاڵانەوە دەستپێ بکەین کە حکومەتی هەرێم چاکسازیان تێداناکات و بە تەنیا یەک وشەش باسیان لێوەنەکراوە، کە دیارترینیان ئەمانەن:\n١-حکومەت بە هیچ شێوەیەک باسی لە چاکسازی لە سێکتەری ئابوری و پارە و داهاتی کۆمپانیاکانى پارتی و یەکێتی نەکردوە کە لە ئیستادا تەنها پێنج کۆمپانیای ئەو دوو حیزبە خاوەنی سەروو ٤٠ ملیار دۆلارن، کە بەسە بۆ دانەوەی هەموو پاشەکەوتی موچەی فەرمانبەران، یان پێدانی موچەی پێنج ساڵی هەموو فەرمانبەرانی هەرێم.\n٢-یاسای چاکسازی ئەو کۆمپانیایانەی دەروازە سنورییەکان ناگرێتەوە کە پارتی و یەکێتی دەستیان بەسەردا گرتوە و رۆژانە ملیۆنان دۆلار داهاتیانە، بەڵام داهاتەکە بۆ حیزب و بەرپرسانە، نەک بۆ خەزێنەی حکومەت و هاوڵاتییان.\n٣-یاسای چاکسازی بەهیچ شێوەیەک باس لە گەڕاندنەوەی موڵک و ماڵی گشتی ناکات کە ئێستا دراوە بە حیزب و بارەگای حیزبی و باخی بەرپرسان.\n٤-یاسای چاکسازی بە هیچ شێوەیەک باس لە گێرانەوەی گرد و شاخەکانی کوردستان ناکات کە دراون بە بنەماڵە سیاسییەکان.\n٥-یاسای چاکسازی باس لە گێڕانەوەی پارەی براوی هەرێم بۆ بانقەکانی دەرەوەی وڵات ناکات، کە لە ماوەی ٢٩ ساڵی رابردودا بەرپرسانی هەرێم بڕێکی زۆری پارەی هەرێمیان بردۆتە دەرەوەی وڵات.\n٦-یاسای چاکسازی باس لە پێدانی موچە ناکات لە کاتی خۆیدا لە هەموو ٣٠ رۆژ جارێک.\n٧-یاسای چاکسازی باس لە پلەبەرزکردنەوەی فەرمانبەران ناکات بە پێی لێهاتویی خۆیان و ماندوبون و ساڵانی خزمەت.\n٨-یاسای چاکسازی باس لە گێڕانەوەی پاشەکەوتی موچەی فەرمانبەران ناکات.\n٩-یاسای چاکسازی بە تەنها وشەیەکیش باس لە بنبڕکردنی گەندەڵی و رێکارە یاساییەکان بۆ روبەروبوونەوەی ئەو دۆسیەیە ناکات.\nئەمانە گرنگترین نۆ خاڵ بوون کە دەبوو لە هەرێمدا چاکسازی تێدا بکرێت، بەڵام بە هیچ شێوەیەک لە یاساکەدا باسی لێوە نەکراوە.\nئێستا با بزانین ئەو خاڵانەی چاکسازی کامانەن کە یاساکە باسی لێوە کردووە:\n١-بڕینی دەرماڵەی بەشێک لە فەرمانبەرانی حکومەت.\n٢- هەر پەرلەمانتارێک بۆی هەیە ئارەزومەندانە فۆرمی رەتکردنەوەی خانەنیشینی پڕ بکاتەوە.\n٣-خەرجی بەکاربردنی وەزارەتەکان و دامەزراوەکان کەمبکرێتەوە\n٤- هەڵوەشاندنەوەی خانەنیشینی بە پلەی وەزیر و بریکاری وەزیر و ڕاوێژکار و وبەڕێوەبەری گشتی و هەر پلەیەکی ترى تایبەت بۆ ئەو پێشمەرگانەی کە لە ڕێزی بزوتنەوەی ڕزگاریخوازی کوردستان بوون.\n٥- ڕاگرتنی کۆکردنەوە لە نێوان ئیمتیازی تایبەت بە کەسوکاری شەهیدان و ئەنفالکراوان زیندانی و ڕاگیراوی سیاسی لە هەرێمی کوردستان .\n٦- هەڵوەشاندنەوەی سەرجەم ئەو بەخشین و ئیمتیازە داراییانەی کە خەرج دەکرێن بۆ ئەو کەسانەی کە بە ناوی چاودێری کۆمەڵاتی و خاوەن پێداویستی تایبەت و کەمئەندامان خۆیان تۆمارکردووە بەدەر لە یاسا و ڕێنماییە کارپێکراوەکان.


لەبارەی "تەعریبی گوندی پەلكانە" هۆشداری دەدرێت\nدیمەنی هێزە عێراقییەكان لە گوندی پەلكانە 14/5/2019. وێنە؛ كەركوك ناو\nپەرلەمانتارانی كوردی كەركووك لە پەرلەمانی عێراق، لەبارەی "تەعریبی گوندی پەڵكانە" هۆشداری دەدەن و داوا لە سێ سەرۆكایەتییەكەی عێراق دەكەن بە پەلە ڕێگری لە هەوڵی گۆڕینی دیمۆگرافیای كەركووك بكەن. لیژنەی پەیوەندیداری پەرلەمانی كوردستانیش دەڵێت: دۆخی پەڵكانە و دەشتی مەخموور، لێكتێگەیشتنی نێوان هەولێر و بەغدا هەڵدەوەشێنێتەوە.\nشەش ئەندامی كوردی كەركووكی ئەنجوومەنی نوێنەرانی عێراق، لە كۆنگرەیەكی ڕۆژنامەوانیدا لە گوندی پەڵكانە، ڕایانگەیاند "لە تەعریبێكی نوێ لە چەند ناوچەیەكی كەركووك، بە تایبەت گوندی پەڵكانەی سەر بە ناحیەی سەرگەڕان، هەوڵی داگیركردنی زەویوزاری كوردەكان دەدرێت، لەلایەن ئەو عەرەبانەی پێشتر ڕژێمی بەعس لە چوارچێوەی سیاسەتی تەعریب هێناونی بۆ ناوچەكە".\nئەو شەش پەرلەمانتارە دەڵێن "ئەو هەوڵانە بە پاڵپشتیی چەند لایەنێك و بە قۆستنەوەی دۆخی نائارامی پارێزگای كەركووك" بووە.\nهەر بۆیە داوا لە هەرسێ سەرۆكایەتییەكەی عێراق دەكەن بە پەلە چارەسەرێك بۆ ئەو كێشەیە بدۆزنەوە و سنوورێك بۆ ئەو هەوڵانە دابنێن كە دەیەوێت گۆڕانكاریی دیمۆگرافی لە چەند ناوچەیەكی كەركووك ئەنجام بدات.\nپەرلەمانتارەكان لە ڕاگەیەنراوێكدا داوایان كرد بڕیارەكانی ئەو لیژنەیەی پێشتر بۆ چارەسەری كێشەی زەویوزار پێكهێنراوە، جێبەجێ بكرێن، كە بڕیارەكان خۆیان دەبیننەوە جێبەجێ كردنی بڕیاری ژمارە ٢٩ی ساڵی ٢٠١٢ لەلایەن وەزارەتی دادەوە. هەروەها جێبەجێكردنی بڕیارەكانی ئەنجومەنی وەزیران كە بەپێی ڕێنمایی لیژنەی مادەی ١٤٠ دەركراوە، كە تایبەتە بە هەڵوەشانەوەی گرێبەستە كشتوكاڵییەكان.\nهەر بەپێی بڕیارەكانی لیژنەی ناوبراو، بڕیارەكانی ئەنجوومەنی سەركردایەتیی شۆڕشی هەڵوەشاوە كە پەیوەندیدارە بە تەملیك كردنی زەویی كشتوكاڵی لە كەركووك و ناوچەكانی كێشەلەسەر، هەڵدەوەشێنەوە. لیژنەكە بڕیاریشی داوە یاسای ژمارە ١١٧ كە پەیوەندیدارە بە گرێبەست لەگەڵ خاوەنی ڕاستەقینەی زەوییەكان بەپێی یاسای ژمارە ١، جێبەجێ بكرێت.\nهەر ئەمڕۆ لیژنەی ناوچە كوردستانییەكانی دەرەوەی ئیدارەی هەرێم لە پەرلەمانی كوردستان، كۆنگرەیەكی ڕۆژنامەوانیی لەبارەی ڕووداوەكەی گوندی پەڵكانە و مەترسییەكانی داعش لەسەر گوندنشینانی كوردی دەشتی مەخموورەوە ئەنجام دا.\nجوان یونس، سەرۆكی لیژنەی ناوچە كوردستانییەكانی دەرەوەی ئیدارەی هەرێم، وتی "كورد لەو ناوچانە ڕووبەڕووی مامەڵەی نادەستووری بووەتەوە، بە تایبەت لە كەركووك، ئەوەش مامەڵی ڕژێمی بەعسمان بە بیر دەهێنێتەوە".\nجوان یونس هۆشداریشی دا كە "ئەو دۆخەی پەڵكانە و دەشتی مەخمور، لێكتێگەیشتنی نێوان هەولێر و بەغدا لەبارەی بارودۆرخی ئەو ناوچانەوە هەڵدەوەشێنێتەوە".\nدوێنێ 14/5/2019 ئاڵۆزی لە نێوان هاووڵاتیانی كورد و عەرەب لە گوندی پەلكانەی كەركووك ڕووی دا. كەركووك ناو لە سێ سەرچاوەی ناو گوندەكەوە ئەوەی ئەوەی گواستەوە كە "هێزێكی سوپای عێراق بە هەمەر و ئۆتۆمبێلی سەربازییەوە، دەستوەرەدانیان كردووە و لە شوێنی ڕووداوەكە ژمارەیەك هاووڵاتی لە هەردوو نەتەوەكەیان دەستگیر كردووە".\nچەند ڕۆژێك لەمەوبەر نزیكەی 200 هاووڵاتی عەشیرەتی شەمەر چوونەتە گوندەكە و داوایان كردووە گوندنشینە كوردەكان ناوچەكە چۆڵ بكەن. ئەو عەشیرەتە زەوییەكانی گوندەكە بە هی خۆیان دەزانن، لە كاتێكدا كوردەكان ئەوە ڕەتدەكەنەوە و بە هەوڵی تەعریبكردنی ناوچەكەیان ناوی دەبەن.\nگوندی پەلكانە دەكەوێتە ناحیەی سەرگەڕانی قەزای دوبز لە پارێزگای كەركوود. ئەم گوندەش بەشێكە لە ناوچە كوردستانییە كێشەلەسەرەكان و یەكلاكردنەوەی چارەنووسی هاوشێوەی ناوچەكانی دیكەی پارێزگاكە، بە ماددەی 140 سپێردراوە.


مەترسی لافاو لە ئێران بەردەوامە\nمەترسی لافاو لە ئێران بەردەوامە\nبه رواری داگرتن : 2019-03-27 10:35\nناوەندی ھەواڵەكان - لە باكوری وڵاتی ئێران لافاو هەڵسا هەروەها بەرپرسان ڕایانگەیاند مەترسی لافاو لە سەر 25 شار هەیە.\nبەهۆی زۆری باران بارین كاری گەری لە سەر تەواوی ئێران هەبو بە تایبەت لە شاری شیراز كە بوە هۆی هەڵسانی لافاو لە ئەنجامدا 19 كەس گیانیان لە دەستداوە 35 كەسیش بریندارن، هەروەها زیاتر لە 200 ئۆتۆمبێلیش زیانیان بەركەوتوە لەگەڵ ئەوەی چەندین ڕێگاو بانیش خراپ بون.\nلە شاری ئەسفەهان و خوڕەم ئاباد لافاو كاری گەری لە سەر ژیانی هاوڵاتیان دروست كردوە.\nبەهۆی زۆری باران و لافاو هەڵسان ڕێگای 25 شار توشی گرفت بوینە. بەپێی زانیاری دەزگای كەشناسی ئێران لە ڕۆژانی داهاتوش باران بەردەوامی دەبێت بۆیە هاوڵاتیان ئاگادار كراینەوە لە هەبونی هەر ڕوداوێكی نەخوازراو.(İLKHA)\nبليته كان ئێران لافاو زیان مادی گیان


لە چوارچێوەی ئەو ڕێكارانەی گیراونەتەبەر بۆ رووبەڕووبوونەوەی مەترسی كۆرۆنا، ئەكرێت ناو ببرێت بە قۆناغی یەكەم و لە ئێستادا بیر لەقۆناغی دووەم بكرێتەوە بۆ 10 مانگی 4، چونكە ناكرێت بەیەكجۆر پلان یان كارنامە مامەڵە لەگەڵ ئەم دۆخەدا بكرێت.\nدرێژكردنەوەی بەردەوام بە شێوەی هاوشێوە زیان بەمتمانەی هاووڵاتیان ئەگەیەنێت بەڕێكاری خۆپارێزی.\nبۆ قۆناغی دووەم پێویستە هەندێك گۆڕانكاری تازە هەبێت.. چونكە ئەم ڤایرۆسە هێشتا دوو شەپۆلی ماوە، شەپۆلی هاوین و شەپۆلی هەرە مەترسیداری ئەكەوێتە پایزو زستانەوە.\nوێنەكە پێویستە گۆڕانكاری بەسەردابێت، بریتی نەبێت لە بەربوونی تەواوەتی، ئەبێت بەگوێرەی پێویستی قۆناغەكە پلانەكان نوێبكرێنەوە، نەك ببنە هۆی بێزاری و بێنرخبوونی ڕێنماییەكان و بارگرانی دەروونی هاوڵاتییەكان.\nئەو شوێنانە پێویستە بە داخراوی بمێننەوە كە گردبوونەوەی كۆمەڵایەتی دروست ئەكەن، وەك ئاهەنگ و پرسەو كۆڕو كۆنفرانس و مزگەوت و یانەكانی خواردنەوە.. بەڵام دووكانەكان بكرێنەوە كە كێشەیان نەبێت و هۆكاری كۆبونەوەی كۆمەڵایەتی نەبن..\nهاتووچۆی بەینی شارەكان بۆ كاتێكی سنوردار بە داخراوی بمێنێتەوەو میكانیزمی بەدیل كاری پێبكرێت بۆ خوێندنگاكان.. هەڵمەتێكی بەهێزی هۆشیاركردنەوە هەبێت بۆ خۆپارێزی، ماسككردنی دەم و لووت بەهەر جۆرە قۆماشێك بێت..\nجێبەجێنەكردنی ئەو بڕیارانەی مەركەزین تاكوو هەڵسەنگاندنی تەواوی بۆ ئەكرێت.. دووركەوتنەوە لە گشتاندنی بڕیارە مەركەزییەكان وەك هەڵەی 48 كاتژمێرییەكە.\nقۆناغی دووەم بەشی هەرە سەرەكی رێنمایی و هۆشیاركردنەوە بێت لەگەڵ جۆرە ڕێكخستنەوەیەكی گونجاو بۆ بازاڕو فەرمانگەكانی حكومەت و بەكارهێنانی ئۆتۆمبێل، چونكە ناكرێت وابزانین جگە لە درێژكردنەوە هیچ ریگەیەكی تر نییە.


لە كەركوك؛ سوكایەتی بە دوو رۆژنامەنوس دەكرێت"عەقیدەكە جنێوی دا و وتی: كامێراكە لەسەرتان دەشكێنین"\nكه‌ركوك / 2020 / سێ رۆژنامه‌نوسی كه‌ركوك؛ له ده‌ستەڕاستەوە ئۆژین جۆڵا، سۆران محه‌مه‌د و كاروان ساڵحی فۆتۆ: ئه‌كاونتی كاروان له فه‌یسبوك\nعەقیدێكی كۆمپانیای نەوتی باكور، سوكایەتی بە هەردوو رۆژنامەنوس كاروان ساڵحی، پەیامنێری ماڵپەڕی (كەركوك ناو) و ئۆژین جۆڵا، پەیامنێری ئاژانسی ئەنادۆڵ دەكات لەكاتی رۆماڵكردنی خۆپیشاندانێكی دەرچووانی زانكۆ.\nئەو عەقیدە، بەپێی وتەی كاروان ساڵحی، ژمارەیەك پاسەوانی لەگەڵ بووە و لەبەردەم كۆمپانیای نەوتی باكور، "جنێوی پێداون، پاڵی پێوەناون و دواتر هەڕەشەی شكاندنی كامێرا و كەلوپەلە رۆژنامەنوسییەكانی لێكردون، ئەگەر ناوچەكە چۆڵنەكەن".\nئەوەش لەكاتێكدایە هەردوو رۆژنامەنوسەكە جەختیانكردۆتەوە لەوەی كە ئەوان تەنیا بۆ روماڵی ئەو خۆپیشاندانە لەوێن و بەشێك نین لە خۆپیشاندانەكە. هەروەها باجی رۆژنامەنوسییان پێبووە.\nكاروان ساڵحی وتی "عەقیدەكە لەگەڵ پاسەوانەكانی وتیان ئێوە بەردەم كۆمپانیاتان گرتووە و نایەڵن ئۆتۆمبێل بچێتە ژورەوە، لە بەغداوە ئاگاداریان كردوینەتەوە دەبێت هەرئێستا ناوچەكە چۆڵبكەن، بەڵام ئێمە جەختمانكردەوە كە بەشێك نین لە خۆپیشاندانەكە و تەنیا روماڵ دەكەین".\nتەواوی پاسەوانانی عەقیدەكە چەكیان پێبووە.\nكاروان وتی "عەقیدەكە پێیوتین ئەم ناوە چۆڵدەكەن باشە، ئەگەرنا كامێراكە لەسەرتان دەشكێنین، جنێوی داو پاڵی پێوەناین".\nپێشنیوەڕۆی ئەمڕۆ چوارشەممە 20ی كانونی دووەم، بەشێك لە دەرچووانی كۆلێژی ئەندازیاری، لەبەردەم كۆمپانیای نەوتی باكور كۆبونەوە و داوای دامەزراندنیان كرد.


بڕیاری دەستگیریی بۆ ٢٢٣ سەربازی تورکیا دەرکرا - Mehr News Agency\n15 rezberê 2019 - 08:18\nNews Code 28329\nبە تۆمەتی هاوکاری کردنی گولەن؛\nبڕیاری دەستگیریی بۆ ٢٢٣ سەربازی تورکیا دەرکرا\nدەوڵەتی تورکیا بە تۆمەتی هاوکاری کردنی فەتۆ و ئەنجامدەرانی کوودەتای ٢٠١٦، حوکمی دەستگیری بۆ ٢٢٣ کادێر و ئەندامی سەربازی ئەو وڵاتە دەرکرد.\nبە ڕاپۆرتی ئاژانسی هەواڵی مێهر، میدیاگەلی تورکیا ئەوڕۆ شەممە لە دەرکرانی حوکمی دەستگیریی بۆ ٢٢٣ کادێر و ئەندامی سەربازیی ئەو وڵاتە و قوبرسی باکووری بە تۆمەتی هاوکاری کردنی فەتحوڵڵا گولەنی رێبەری دژبەرانی دەوڵەتی ئەنقەرە هەواڵیان دا.\nبە گوێرەی ئەو هەواڵە و پاش دەرکرانی حوکمی دەستگیری، گەڕان بۆ تۆمەتباران لە ٤٣ پارێزگای تورکیا و قوبرسی باکووری دەستی پێ کردووە و لەمناوە سەد کەس لە تۆمەتباران ئەندامی سوپای تورکیا، ٤١ کەسیان ئەندامی هێزی ئاسمانی و ٣٢ کەسیشیان لە هێزی دەریایین.\nشایانی باسە، ئەنقەرە گولەن بە داڕێژەری سەرەکیی کوودەتاکەی ٢٠١٦ دەزانێ و لە ماوەی سێ ساڵی ڕابردوو لە پەیوەندی لە گەڵ ئەو ڕووداوە ٧٧ هەزار کەسی زیندانی کردووە و ١٥٠ هەزار کەسیشی لە کارەکەیان هەڵپەساردووە یان دەر کردووە.\nکوودەتا شکست خواردووەکەی تورکیا


ئازەربایجان و ئەرمینیا ئاگربەستیان راگەیاند\n2021-11-17 1581 جار\nدوای کوژرانی سەربازێکی دیکە، ئازەربایجان و ئەرمینیا ئاگربەستیان راگەیاند\nدوای ساڵێک لە شەڕی هەرێمی ناگۆرنۆ قەرەباخ، دووبارە شەڕ و پێکدادان لە نێوان هێزەکانی ئەرمینیا و ئازەربایجان لەسەر سنووری نێوانیان دروستبوو، لە ئەنجامدا لانیکەم سەربازێکی ئەرمینیا کوژرا و 12ی دیکەیان بەدیلگیران و دوو خاڵی سەربازیشیان لەدەستدا. ئەرمینیا هانای بۆ رووسیا برد بۆ ئەوەی لە دژی ئازەربایجان بەرگریی لێ بکات، دواتر رایگەیاند بە نێوەندگیری مۆسکۆ، لەسەر وەستاندنی شەڕ رێککەوتوون.\nوەزارەتی بەرگریی ئەرمینیا لە راگەیێندراوێکدا گوتی: "بە نێوەندگیری لایەنی رووسی، گەیشتینە رێککەوتن لەسەر کۆتاییهێنان بە شەڕ لەسەر سنووری رۆژئاوای ئەرمینیا لە 6:00ی ئێوەارەوە،" گوتیشی "دۆخەکە تا رادەیەک ئارامبووەتەوە".\nهەرچەندە پێشتر لە راگەیێندراوێکدا ئەو وەزارەتە گوتبووی 15 سەربازیان بەدەستی هێزەکانی ئازەربایجان کوژراون، بەڵام لە دوایین راگەیێندراویدا دەڵێت، لانیکەم یەک سەربازیان کوژراوە.\nوەزارەتی بەرگریی ئەرمینیا رۆژی سێشەممە رایگەیاند، "کوژراو و بریندار لە نێو ریزەکانی هێزەکانی ئەرمینیادا هەن لە ئەنجامی شەڕێک کە لە دوای هێرشێکی هێزە ئازەربایجانییەکان دروستبوو".\nدواتریش رایگەیاند کە 12 سەربازی کەوتوونەتە دەستی هێزەکانی ئازەربایجان.\nپێش ئەو راگەیێندراوانە، هەردوولا یەکدییان بە دەستپێکردنی شەڕ تۆمەتبار کرد.\nوەزارەتی بەرگریی ئازەربایجان رایگەیاند، "سەربازانی ئەرمینیا هێرشیان کردە سەر خاڵە سەربازییەکانی ئازەربایجان لە ناوچەی کالباجار و لاچین"، هەروەها ئاماژەی بەوە کرد کە دوو سەربازی ئازەربایجانی بریندار بوون.\nلە بەشێکی دیکەی راگەیێندراوەکەی بەرگریی ئازەبایجاندا هاتووە، سەربازانی ئازەربایجان "پێشڕەوی دووژمنیان وەستاند و سەربازەکانی ئەرمینیایان گەمارۆدا و دەستگیریانکردن.. ئەرمینیا خەریکە بە مەبەست گرژییەکان زیاد دەکات و ئاشتی و سەقامگیریی بۆ ناوچەکە ناوێت."\nلە بەرامبەریشدا، وەزارەتی بەرگریی ئەرمینیا رایگەیاند، سەربازانی ئازەربایجان هەوڵیانداوە سنوور "ببەزێن" پێش ئەوەی بەرپەرچیان بدرێتەوە.\nهاوکات یەکێتیی ئەوروپا داوای لە هەردوولا کرد، بە زووترین کات پێکدادانەکان بوەستێنن.\nچارڵس میشێل، سەرۆکی ئەنجوومەنی یەکێتییەکە، لە تویتێکدا رایگەیاند "داوای هێورکردنەوەی دەستبەجێ و ئاگربەستی تەواو دەکەین."\nئەوەشی خستەڕوو، "دۆخی ناوچەکە سەختە، یەکێتیی ئەوروپا پابەندە بە کارکردن لەگەڵ هاوبەشەکانی بۆ ئەوەی بەسەر گرژییەکاندا زاڵبن لەپێناو باشوورێکی قەوقازی خۆشگوزەران و سەقامگیر."\nئەرمینیا داوای لە رووسیا کرد لە چوارچێوەی "رێکخراوی پەیماننامەی ئاسایشی بەکۆمەڵ" پاڵپشتیی سەربازیی پێبدات، کە بە گوێرەی ئەو پەیماننامەیە، پێویستە مۆسکۆ بەرگری لە یەریڤان بکات.\nئارمن گریگۆریان، سکرتێری ئەنجوومەنی ئاسایشی ئەرمینیا گوتی: "بە لەبەرچاوگرتنی ئەوەی کە هێرش کراوەتە سەر سەروەریی خاکی ئەرمینیا، ئێمە داوا لە فیدراسیۆنی رووسیا دەکەین سەروەریی خاکی ئەرمینیا بپارێزێت."\nلە دوای کۆتاییهاتنی شەڕی ساڵی رابردوو، ناوبەناو هەریەک لە ئەرمینیا و ئازەربایجان یەکدییان بە تەقەکردن لەوی دیکە تۆمەتبارکردووە، ئەوەش ترسی دروستبوونی شەڕێکی دیکەی لە ناوچەکەدا زیادکردووە.\nرۆژی یەکشەممەی رابردوو، یەکدیان بە تەقەکردن لەسەر سنووری نزیک قەرەباخ تۆمەتبارکرد.\nجوداخوازە ئەرمینییەکان ساڵی 1991، دوای رووخانی یەکێتیی سۆڤییەت، هەرێمی ناگۆرنۆ قەرەباخیان لە ئازەربایجان جیاکردەوە، ئەوەش بووە هۆی دروستبوونی شەڕێک لەگەڵ ئازەربایجان کە تێیدا زیاتر لە 30 هەزار کەس کوژران.\nساڵی رابردوو، دووبارە شەڕ لە نێوان ئەرمینیا و ئازەربایجان لەسەر ئەو هەرێمە دەستیپێکردەوە. شەڕەکە بۆ ماوەی شەش هەفتە بەردەوام بوو و زیاتر لە شەش هەزار و 500 کەس تێیدا کوژران.\nتشرینی یەکەمی ساڵی رابردوو، بە نێوەندگیری رووسیا، ئاگربەست لە نێوانیاندا واژۆکرا و ئەرمینیا ژمارەیەک لەو ناوچانەی رادەستی ئازەربایجان کردەوە کە ماوەی چەندین دەیە بوو دەستی بەسەریاندا گرتبوو.


یەکتا ئۆزنۆگلو - ویکیپیدیا، ئینسایکڵۆپیدیای ئازاد\nیەکتا ئۆزنوگلو نوسەرو وەرگیرو دکتۆر، لەسالی ١٩٥٣ لە ناوچەی فارقینی کوردستانی باکور لەدایک بوە. ئەو لەسالی ١٩٧١ لەپاریس دەست دەکات بە خویندن، بەلام دواتر لەرێگەی سیستەمی سکۆلار شیپەوە دەچێتە پراگ بۆ خویندنی دەرمانسازی لەزانکۆی چارلس لە نێوان سالەکانی ١٩٧٢ – ١٩٧٩. ئەو لە سەرەتای حەفتاکانەوە بۆ سەرەتای ھەشتاکان نزیک بەدەیەیەک دەبێت بە چالاکوانێکی بەرگریکەر دژ بە داگیرکردنی جیکسلۆڤاکیا لەلایەن سوپای پۆگۆستی وارشۆوە. لەو سەردەمەدا گۆستاڤ ھوساک لەچیکسلۆڤاکیا دەستیکرد بە گرتن و وەستاندنی ئەو کوردانەی کە دژ بە رژیمی سەدام چالاکیان ئەنجام دەدا لەسالی ١٩٧٥ دا. ئوزنۆگلو یەکێک بو لەو خویندکارە کوردانەی کە مانگرتنیان ریکخست.\nئۆزنۆگلو کاتێک کە خویندکار بو لەسالی ١٩٧٦ دەستیکرد بە بڵاو کردنەوەی نوسینەکانی وەک (لەئاگری، ئارارات، لەیەکەم جاپخانەی مالی کوردی لە ئەوروپا، کە بەشێوەکی نایاسای لە پراگ دای مەزراندبو کە بەشێوەک بۆ چەندین زمان بلاو دەکرانەوە..\nئۆزنۆگلو لەولاتێکی کۆمۆنیستی وەک دژە کۆمۆنیستێک دەژیا، ئەو لەو ماوەیەی کە خویندەکاری پزیشکی بو لە زانکۆی چارلس لە پراگ. لەوکاتەدا کە ڤاکلاڤ ھاڤیل کە دەبو بە یەکەم سەرۆکی چیکی کۆماری، تیوەگلا و تاوانبار کرا بە بیانوی ئەندامی لە ریخراویکی سیاسی بەناوی ھەرتا ٧٧. ئەوەبو لەکاتی گرتنی ھاڤیلدا ئۆزنۆگوش لەسالی ١٩٧٩ دا دیپۆرتی پاریس کرایەوە. پاشان لەوی دەستی بە خویندن کردەوەو ماستەری لە نەخۆشییە ھەناویەکاندا بەدەستھێنا.\nکاتی وەزیری دەرەوەی پێشوی فەرنسا بیرنارد کۆشنەر و ھاوری فەرەنسیەکانی بەشدارییان کرد لە ریکخراوی دکتۆرانی بی سنورو. ئۆزنگلوش خۆبەخشانە بەشداریکرد لەو ریکخراوەدا. دواتر سکۆلارشیپی پی درا بۆ خویندی دکتۆراکەی لەلایەن حکومەتی فەرەنساوە.\nلەپینجەمین مانگی تویژینەوەکەیدا نامەیکی پی زانینان پی بەخشی لەلایەن حکمومەتی فەرەنساوە. پاشان رۆشت بۆ رۆژھەلاتی کوردستان و بۆ یارمەتی کوردەکانی رۆژھەڵات کە دژ بە رژێمی ئیران شۆرشیان دەکرد. وە رابەرایەتی درستکردنی چەندین بنکەی تەندروستی کرد لەوێ.\nئەگەرچی ئۆزنگلو ھاولاتی تورکیا بو، بەلام لەلایەن کۆماری تورکیاوە دەرکرابو لەسالی ١٩٨١دا بەھۆی چالاکی یە مرۆ ییەکانیەوەو ئەو کارانەی کە لەپێناو مافەکانی مرۆڤدا ئەنجامی دابون.\nلە ئەلمانیا وەک پەناھەندەیەکی سیاسی مافی وەرگرت لەو ڵاتەدا. لەسالی ١٩٨٣ یەکیک بو لەدامەزرینەرانی پەیمانگای کوردی پاریس. ھەروەھا پەیمانگای کوردیشی لە بۆن دامەزراند کە خۆی بەرێوەی دەبر لەسالی ١٩٨٣ بۆ سالی ١٩٨٨ . بەھۆی ئەوەی زۆر ولاتی گۆریوە لەو ماوەیدا، ئیستا بە دە زمانی زیندو قسەدەکات بەباشی.\nکاتیک شۆرشی مەخمەلی بی خوین سەری بەرپابو لە جیکسلۆڤاکیا لە ١٧ نۆڤەمبەر ھەتا ٢٩ دیسەمبەری ١٩٨٩ لەئەنجامی ئەو شۆرشەدا حکومەتی کۆمۆنیستی ھەرەسی ھینا، ئەوەبو ئۆنگۆلۆ گەرایەوە بۆ پراگ بۆ جیکسلۆڤاکیا لە سالی ١٩٩٠ دا، وە حەڤدە کۆمپانیای بازرگانی دامەزراند لەو ماوەیەدا. دواتر لە سالی ١٩٩٤ وە چەندین کێشەی توش بو لە دەولەتی قولی چیکدا. لەگەڵ ئەوەشسا چەند جارێک روبەروی مەرگ کرایەوە. جاریکیان لایەن چەند تورکێکەوە کە بە پاسپۆرتی ساختە ھاتبونە جیک و وە ھاوکاری کرابون لەلایەن دەستی شاراوە لەناو حکومەتی چیکدا ھیرشیان کردە سەر ئۆزنگلو بە مەبەستی تیرۆرکردنی بەلام خۆش بەختانە کارەکەیان سەرنەکەوت. ئۆزنگلو لە ١٣ دیسمەبەری سالی ١٩٩٤ دا گیراو ئەشکەنجە درا. پاشان لەماوەی سالانی ١٩٩٤ بۆ سالی ١٩٩٧ لەژیر چاودێریدا مایەوە. دواتر ئەمنیستی ئینتەرنەشنال دەیوست چاوبەکەیسەکەیدا بخشینیت و کەیسەکەی بخاتە ئەجێندای کارەکانیەوە،\nلە سالی ٢٠٠٧ دا سەرۆکی چیک ڤاکلاڤ ھاڤیل لەگەڵ ١٦٠ ئەندام کە تێیدا براوەی خەڵاتی ئۆسکار زدنک سڤیرەک، بۆ ھاوکاری کردنی شەڕە شەرعییەکەی ئۆزنگو. مانیان لەخواردن گرت و داوای بەرائەتیان بۆ یەکتا ئۆزنگلو دەکرد. ئەوە بو سەرەنجام کەیسەکە لایەن دەولەتی قولی چیکەوە کرایەوە وە بەردەوام بو ھەتا ٣١ جولای ٢٠٠٧ کە بەتەواوی رونبویەوە کە بێ تاوانە، چون ھیج بەڵگەیەک نەبو لەسەر تێوەگلانی و تاوانبارکردنی.\nدوای ١٣ سال لەتاوانبارکردنی دەرکەوت کە ھەمو ئەو تاوانانە بێ بنچینەن لەسەر ئۆزنۆگلو. کە زیاتر لە ٥٦ کەیسی بەشیوەکی ناشەرعی روبەرو کرابویەوە.\nئەو ماوەی لە زیندان بو زۆر بەرگەی گرت و سەرجەم ئازارو ئاستەنگەکانی تی پەراند، دواتر بو بەیەکەم بیانی کەتوانی خەلاتی فراستیک فرایجیل بباتەوە. کە بەنرخترین خەلاتە لە چیک دابەشبکریت وەک ھەرتا ٧٧ بۆ ئەو ھەول و چالاکی و ئازایەتییە مەدەنیانەی کە نواندوێتی.\nدواتر دەولەتی قولی جیک نوسینەکانی کۆکردەوەو بلاوی کردەوە.\nلە ٢١، ١، ٢٠١٥ دا لە مالەکەیدا ھیرشی کرایە سەردوبارەو لیی درا لە لایەن پیاویکەوە بەمەستی کوشتنی. بەلام رزگاری بو لەو ھێرشآنە و تائێستاش کەیسەکە بەردەوامە. ئارتیکەڵی دەولەتی قولی چیک بۆ چەندین زمانی جیاواز وەرگێردراوە وە لە ئەمسالدا بریارە بلاو بێتەوە. وە ھەمان ئارتیکڵ لە کتیبی ئەسپی ترۆجانی ئیسلامیست بلاو بوەتەوە،. ئۆزنگلو ئیستا ھەلگری رەگەزنامەی ئەلمانی یەو وەک ھاولاتییەکی ئەلمانی یە، ئەو خاوەنی سی مندالە، بەلام لە پراگ دەژی، ئەو زیاتر لە چل کتبی نوسیەوەو وەرگیراوە.\n2006 Yekta Uzunoglu - Vaclav Havel\nدادگای دەستوری چیک دەستگیرکردنەکەمی وەک دژە دەستورییەک ناساند لە ١٣-٢ – ٢٠١٨دا[بەستەری مردووی ھەمیشەیی]\nوەرگیراو لە «https://ckb.wikipedia.org/w/index.php?title=یەکتا_ئۆزنۆگلو&oldid=635283»\nئەم پەڕەیە دواجار لە ٠٨:٣٧ی ١٠ی ئابی ٢٠١٩ نوێ کراوەتەوە.


قاوە مرۆڤ لە شێرپەنجەی پێست دەپارێزێت - Yeane.Org ماڵپەری یانی\nتوێژینەوەیەكی تەندروستی سوودێكی تری قاوەی زیاد كرد كاتێك گوتی قاوە مەترسی تووشبون بە شێرپەنجەی پێست كەمدەكاتەوە.\nبەپێی ئەو توێژینەوە نوێیە كە زانیاری تەندروستی 112 هەزار كەسی گرتووەتەوە، بەكارهێنانی زیاتری قاوەی پڕ كافایین هەلی سەرهەڵدانی خانە شێرپەنجەییەكان كە پەیوەندییان بە شێرپەنجەی پێستەوە هەیە كەمدەكاتەوە.\nتوێژەرانی زانكۆی هارڤارد سەرنجیان دا كە پەیوەندییەكی پتەو هەیە لە نێوان بەكارهێنانی زیاتر قاوە (رۆژانە لە كوپێك زیاتر) و پاشەكشەی مەترسی شێرپەنجەی پێست.\nئەم جۆرەی شێرپەنجە لە جۆری میلانۆما مەترسی زیاترە، بەڵام دەبێتە هۆی گەیاندنی زیانی هەمیشەیی و لەوانەشە دواتر مردنی لێبكەوێتەوە ئەگەر چارەسەر نەكرێ.\nپێشتر توێژینەوە ئەمەریكییەكان ئاشكرایان كردبوو كە لەوانەیە ئەو خواردنەوەیە كە لەسەر ئاستی جیهان زۆر بەربڵاوە لەوانەیە كاریگەریی هەبێت لەسەر كەمكردنەوەی مەترسییەكانی تووشبوون بە شێرپەنجەكانی قورَگ و دەم.


فێدره‌ڵ ریزێرڤ (بانکی ناوه‌ندی ئه‌مه‌ریکا) و نرخی برنج | چرای ئازادی\nچرای ئازادی > ئابوری > فێدره‌ڵ ریزێرڤ (بانکی ناوه‌ندی ئه‌مه‌ریکا) و نرخی برنج\nفێدره‌ڵ ریزێرڤ (بانکی ناوه‌ندی ئه‌مه‌ریکا) و نرخی برنج\n♦ ستیڤ هانكی و ده‌یڤد رانسن\nله ماوه‌ی سێ ساڵی رابردوودا نرخی برنج له به‌رزبونه‌وه‌دا بووه. به ته‌نها له‌ماوه‌ی ساڵی رابردوودا، دوو ئه‌وه‌نده زیادی کردوه و ئه‌مه‌ش بۆته هۆی هه‌ڵایسانی ئاژاوه‌ی شارنشینان له‌باره‌ی خۆراكه‌وه چه‌ند وڵاتێکدا. سیاسه‌تمه‌داران به خێرایی لۆمه‌یان ئاراسته‌ی ئه‌وانه کرد که بازرگانی به برنجه‌وه ده‌که‌ن یان عه‌مباری ده‌که‌ن بۆ قازانجی زیاتر. لۆمه‌که‌یان ئاڕاسته‌ی جێگه‌یه‌کی هه‌ڵه کراوه.\nنوێترین هه‌ڵکشان له به‌رزبونه‌وه‌ی نرخی برنج به شێوه‌یه‌کی دیاریکراو ئه‌نجامی ئه‌وه‌یه که هه‌ندێك وڵاتانی وه‌ك هندستان و میسڕ سنورداری و قه‌ده‌غه‌کردنیان سه‌پاندوه به‌سه‌ر شتومه‌كی هه‌نارده‌دا، له‌گه‌ڵ ئاره‌زوی حکومه‌ته‌کانی تر، به حکومه‌تی فیلیپینیشه‌وه که گه‌وره‌ترین هه‌نارده‌که‌ری برنجه له جیهاندا، به زیادکردنی بڕی عه‌مباره‌کانیان. به‌ڵام لۆمه‌ی ئاراسته‌ی درێژخایه‌نی به‌رزبونه‌وه‌ی نرخه‌کان ده‌بێت روبه‌ڕوی ئه‌وانه بکرێته‌وه که دۆلاری ئه‌مه‌ریکیان لاوازکرد.\nشتێکی سه‌یر نیه که ئه‌وانه‌ی له ده‌وروبه‌ری واشنتۆنی پایته‌خت ده‌ژین، به دۆناڵد کۆهنی جێگری سه‌رۆکی بانکی ناوه‌ندیشه‌وه، ناکۆکن. له وته‌یه‌کیدا له مانگی ئایاردا کۆهن وتی که “له‌وانه‌یه به‌های نزمبوه‌وه‌ی نرخی دۆلار به‌رامبه‌ر به دراوه‌کانی دیکه کاریگه‌ری له‌سه‌ر به‌رزبونه‌وه‌ی نرخی نه‌وت و کاڵاکانی تردا هه‌بوبێت، به‌ڵام له‌وانه‌یه کاریگه‌ریه‌کی بچوك بوبێت.”\nبه‌ڵام دیاریکردنی ئه‌وه‌ی که ئایا چی له پشت به‌رزبونه‌وه‌ی نرخی کاڵاکانه‌وه‌یه، پره‌نسیپێک له خۆ ده‌گرێت که ئابوریناسه‌کان به شێوه‌یه‌کی گه‌ردونی سه‌رزاره‌کیانه کۆکن له‌گه‌ڵیدا به‌ڵام له روی کراداریه‌وه زۆرجار پشتگوێی ده‌خه‌ن یان له‌بیری ده‌که‌ن. پره‌نسیپه‌که‌ش بریتیه له جیاکاری له نێوان نرخی ره‌مزی و نرخی رێژه‌یی (راسته‌قینه). نرخی ره‌مزیی کاڵاکان له رێگه‌ی به‌های ئه‌و دراوه‌وه دیاریده‌کرێت که بۆ دیاریکردنه‌که‌ی به‌کارهێنراوه، له‌کاتێکدا نرخی رێژه‌یی کاڵاکان له رێگه‌ی خستنه‌ڕوو و خواسته‌وه دیاریده‌کرێت— که‌می یان سنورداری هۆکاره “راسته‌قینه‌کان”ن.\nکاتێك که به‌های دۆلار داده‌به‌زێت، نرخی ره‌مزیی به دۆلار بۆ ئه‌و کاڵایانه‌ی که نێوده‌وڵه‌تیانه بازرگانیان پێوه‌ده‌کرێت، وه‌ك زێڕ و برنج، ده‌بێت زیادبکات له‌به‌رئه‌وه‌ی دۆلاری زیاتر پێویست ده‌بێت بۆ کڕینی هه‌مان بڕ له هه‌ر کاڵایه‌ك. له‌به‌ر ئه‌مه‌یه که بازرگانانی کاڵاکان ده‌زانن که هه‌موو شتێك له مامه‌ڵه‌که‌ی ده‌گۆڕێت له‌گه‌ڵ گۆڕانی به‌های دۆلاری ئه‌مه‌ریکی. به‌م پێیه‌ش، دۆلاری لاواز ده‌بێته ئاماژه‌ی نرخێکی به‌زرتری کاڵاکان. \nکاتێك که به‌های دۆلار داده‌به‌زێت، نرخی ره‌مزیی زێڕ(که پێوه‌ره‌که‌مانه) به دۆلار زیادده‌کات. به‌دوای ئه‌مه‌شدا گۆڕانی هاوته‌ریب روده‌دات له نرخی ره‌مزیی برنجدا به دۆلار. مێژووی نرخی مانگانه‌ی زێڕ له ماوه‌ی 60 ساڵی رابردوودا دابه‌ش بووه به‌سه‌ر سێ جۆردا، به پێی ئه‌وه‌ی که ئایا نرخی ره‌مزیی زێر به دۆلار له 10% زیاتر به‌رزبۆته‌وه له مانگێکدا، له 10% که‌متر به‌رزبۆته‌وه، یاخود دابه‌زیوه.\nله پۆلێنی یه‌که‌مدا (22 مانگ)، نرخی زێڕ له 10% زیاتر به‌رزبۆته‌وه له “مانگی سفردا” و نرخی برنج به‌شێوه‌یه‌کی به‌رچاو له ماوه‌ی چه‌ند مانگی دوای ئه‌وه‌دا به‌رزبۆته‌وه، به‌تێکڕای به‌رزبونه‌وه‌ی که‌ڵه‌که‌بوو له 25% به‌درێژایی ماوه‌ی 12-مانگی داهاتوو. له پۆلێنی دووه‌مدا (278 مانگ)، نرخی زێڕ له “مانگی سفر”دا له 10% که‌متر به‌رزبۆته‌وه و نرخی برنجیش به‌شێوه‌یه‌کی که‌م به‌رزبۆته‌وه، به تێکڕای به‌رزبونه‌وه‌ی که‌ڵه‌که‌بوو به نزیکه‌ی له 7%به‌درێژایی ماوه‌ی 12 مانگی داهاتوو. له دوا پۆلێندا ( 398 مانگ)، نرخی زێڕ جێگیر بووه یاخود دابه‌زیوه و نرخی برنج به‌ئه‌سته‌م جوڵاوه به درێژایی ماوه‌ی 12 مانگی داهاتوودا.\nزانیاریه ژماره‌ییه‌کانی تریش ئه‌وه پیشان ده‌ده‌ن که به گشتی کاریگه‌ری نرخی زێڕ له‌سه‌ر نرخی برنج کا‌ریگه‌ریه‌کی راسته‌وانه‌یه. بۆ نمونه، له ماوه‌ی درێژخایه‌نی به‌هێزی دۆلاردا، له کۆتایی 1979 وه بۆ کۆتایی 2001، نرخی داشکاوی که‌ڵه‌که‌بوی زێڕ له 40% بوو، له کاتێكدا نرخی داشکاوی که‌ڵه‌که‌بوی برنج له 52% بوو. له ماوه‌ی شه‌ش ساڵی دواتردا له کۆتایی 2001 ه‌وه بۆ کۆتای 2007، نرخی زێڕ له191% به‌رزبۆته‌وه و نرخی برنجیش له 127% به‌رزبۆته‌وه.\nبه‌رپرسه‌کان ده‌بێت واز بهێنن له لۆمه‌کردنی بێئه‌نجامی به‌رزبونه‌وه‌ی نرخی برنج به‌هۆی گۆڕانکاری له بنه‌ماکانی داواکاری و دابنکردنی برنجدا، و سیاسه‌تمه‌دارانیش ده‌بێت واز بهێنن له راکێشانی په‌نجه‌ی تۆمه‌تکاری بۆ ئه‌وانه بازرگانی به برنجه‌وه ده‌که‌ن یان عه‌مباری ده‌که‌ن. کێشه‌ی نرخی برنج بریتیه له کێشه‌ی لاوازی دۆلار. هه‌تا ئه‌وکاته‌وی دۆلار به‌هێزه ده‌بێته‌وه، نرخی ره‌مزیی برنج و کاڵاکانی تر به دۆلار به به‌رزی ده‌مێنێننه‌وه.\nستیڤ هانکه مامۆستای ئابوریه له زانکۆی جۆن هۆپکینز و هاوه‌ڵی پێشینه له په‌یمانگای که‌یتۆ. به‌ڕێز رانسن سه‌رۆکی لێکۆڵینه‌وه‌یه له H.C. Wainwright & Co., Economics Inc..


لامەرکەزیەت ، کورتەیەک لەمێژووی ئیدارەی کوردی\n- لەپێش زاییندا ، ئەم شوێنەی ناوی کوردستانە(باکووری میزۆپۆتامیا )سێ بەش بوو لەنێوان ئاشووری ، بابلی ، میدیەکاندا .\n- سیستەمی ئیداری میدیەکان ( کەدواتر سەرجەم ئیمپراتۆریەکانی تری ئێران پەیڕەویان کرد ) خشترۆپانی بوو . خشترپاون لەزمانی ئاڤێستاییدا دەکاتە یەکەی ئیداری ، یۆنانیەکان ئەو سیستەمە ئیداریەیان ناونابوو ساتراپ ( کە ئەسکەندەر حوکمی ناوچەکەی کرد ، هەمان نیزامی ئیداری پەیڕەو کردەوە ) دەستەواژەی خشترپاون - ساتراپ لەزمانی ئێرانی کۆندا دەگۆڕێت بۆ شاراب و دواتر لە فارسیدا دەبێت بە شەهرەداری و لەکوردیدا دەبێت بە شارەوانی .\n- سنووری هەر یەکەیەکی ئیداری بە مەرزبان ناونراوە . ئێستاش وشەی مەرز بۆ سنوور بەکاردێت .\n- کاتێک عەرەبەکان ، ساسانیەکانیان ڕوخاند ، خۆیان ئیمپراتۆریەتی خەلافەتیان دامەزراند سیستەمی ئیداریان گۆڕی بۆ ئەقالیم . کورد بەر دوو ئیقلیم کەوتن . ئیقلیمی جیبال لە رۆژهەڵات تا دیجلە و ئیقلیمی جزیرە لە رۆژئاوا تا فورات .\n- عەباسیەکان شێوازی ئیداریان گۆڕی بۆ ولایەت . کورد بەر سێ ولایەت کەوت : ولایەتی دیاربەکر ، ولایەتی جزیرە ، ولایەتی جیبال ( ئازەربیجان )\n- لە سەدەی ١٢ وە ، کە مەغولەکان هاتن ، هەڵمەتە یەک لەدو یەکەکانی جەنگیزخان ، هۆلاکۆ ، تەیمورلەنگ ، لە ناوچەکەدا فەوزابوو ، یەکەی ئیداری و سیستەم نەما . هەر میرێک ناوچەکەی خۆی دەپاراست . لەوێوە سیستەمی ئیمارات ( میرنشین ) دروست بوو . کورد چەند ئیمارەتێکی لەناوخۆدا دروستکرد ( ئەردەڵان ، بۆتان ، سۆران )\n- لەماوەی شەش سەدەدا ، میرنشینەکان بەپێ ی شەڕی نێوانیانەوە ، هەندێک گەورەدەبوون و ئەوانی تریان لەناو دەبرد ، هەندێکیان لاواز و بچوک دەبوونەوە ، هەندێکی تر بەهێز و فراوان دەبوون . بەهۆی لەناوبردنی زلهێزەکانەوە لەلایەن مەغولەکانەوە ئیمپراتۆرتی مەرکەزی نەمابوو ، میرنشینەکان خۆیان مەرکەزی خۆیان بوون .\n- لەسەدەی ١٦ دا دوو زلهێزی نوێ لە ناوچەکەدا دروست بوون ، ئێرانی و عوسمانی . بەشێک لە میرە کوردەکان بە نێوەندگری میر ئیدریس بەدلیسی دایانە پاڵ عوسمانیەکان و بەشێکی بوونە لایەنگری ئێرانیەکان .\n- عوسمانیەکان یەکەی ئیداری ولایاتیان پەیڕەوکرد ، لەبەشەکەی خۆیاندا میرنشینەکوردەکانیان بەسەر ولایەتەکانی موسڵ ، دیاربەکر ، ئەرمینیا ، حەلەب و بەغدادا دابەشکرد . میرەکان مەرکەزیان بوو بە مەرکەزی ولایەت و پایتەخت - ئەستەنبوڵ و باب عالی - سوڵتان .\n- ئێرانیەکانیش بەهەمان شێوە میرنشینە کوردەکانیان خستە ناو یەکە ئیداریەکانی کرمانشان و ئەردەبیل و ئازەربیجانەوە .\n- لە ناوەڕاستی سەدەی ١٩ دا عوسمانیەکان هەوڵی ریفرۆم و مۆدێرنیتەیان هەبوو ، بەچاولێکردن لە سیستەمی ئیداری فەرەنسیەکان ، سیستەمی میرنشینیان لە ولایەتەکاندا هەڵوەشاندنەوە ، یەکەی ئیداری سنجق ( لیوا - پارێزگا) یان پەیڕەوکرد .\nولایەتی موسڵ کرا بەسێ سنجق : سلێمانی ، شارەزوور ، موسڵ (وەک لەنەخشەکەدا دیارە )\n- لە دروستبوونی دەوڵەتی عێراقدا ، سیستەمی ولایات هەڵوەشایەوە ، لەسەر پاشماوەی سنجقە عوسمانیەکان ، یەکەی ئیداری لیوایان پەیڕەوکرد .\n- لە ١١ی ئازاری ١٩٧٠ دا ،عێراق بەڕێکەوتن لەگەڵ کوردەکاندا ، سیستەمی ئۆتۆنۆمی بۆ سلێمانی ، هەولێر ، دهۆک پەیڕەو کرد .\n- لە ئۆکتۆبەری ١٩٩١ دا عێراق لەهەرێم کشایەوە ، بۆشایی ئیداری لەو سێ پارێزگایەدا دروست بوو .\n- لە ١٩٩٢ دا کوردەکان پارلەمانیان لەناوچە ئۆتۆنۆمیەکەیاندا دامەزراندەوە ، لەسەر شێوازی حوکمی تۆتۆنۆمیەکەی ١٩٧٠ ، حکومەتی ئۆتۆنۆمیان دروستکرد .\n- لە ٣١ ئابی ١٩٩٦ دا حکومەتەکەیان بەهۆی شەڕی ناوخۆوە ڕوخا ، بەشێکیان بەهاوکاری عێراق هەولێر و دهۆکیان بەڕێودەبرد ، بەشێکیان سلێمانی .\n- لە ٢٠٠٤ دا کوردەکان ڕێکەوتن هەردوو حکومەتەکە بکەنەوە بەیەک .\n- لە ٢٠٠٥ دا عێراق بەپێ ی دەستووری نوێ ، سیستەمی هەرێمی فیدراڵی لەشوێن ئۆتۆنۆمی کورد بۆ بەرێوەبردن پەسەند کرد .\n- لە ٢٠١٧ کوردەکان هەوڵی جیابوونەوەیان لە عێراق دا و شکستیان هێنا . گەڕانەوە ناو سیستەمی ئیداری عێراق . بەڵام توشی دابڕانی ئابووری و ئیداری بوون لەگەڵ بەغدا .\n- لە ٢٠٢٠ دا داوایەک هەیە بۆ پێداچوونەوە بە سیستەمی ئیداری کوردیدا ، پێشنیاری لامەرکەزی ئیداری و مالی لەناو خۆی هەرێمدا هەیە . وەک چارەسەریەک بۆ ئەو قەیرانە سیاسی و ئابووری و ئیداریانەی توشی هەرێمەکە بووە .\nبایکۆتی فەلسەفە ..\nژنەکەی ماکرۆن پیرە !!\n٢٨ ملیارد دۆلار چی دەکات؟\nسوڵتان و سلێمانی\nبەرگری لە كورد یان لە پەكەكە !!\nنامەیەکی کراوە بۆ هەڤاڵ و ئاوات و سەباح\nئێران لەبارەی ڤیزای وڵاتەكەی بە هاوڵاتیانی هەرێم رونكردنەوە دەدات\nفەرەنسا سورین لەسەر كۆتایی هێنان بە ئیسلامی توندڕەو\nمەسرور بارزانی: لە سزای خاوەنكارەكان خۆش دەبین\nئەردۆغان: لە سوریا دەوڵەتێكی "تیرۆر" دروست دەكرێت


سیستەمی جوت پانتایی – لڤین پرێس\nهەموو ئەوانەی کاریان لەسەر کورد کردوە، بەتایبەتی بیانییەکان، هەرزوو ڕوبەڕوی ڕاستیەکی ئاڵۆزبونەتەوە ئەویش، لەکاتێکدا کورد لەگەڵ ئەوانیتردا دەجەنگێت، لەهەمانکاتدا لەگەڵ خۆیدا دەجەنگێت. ئەم جوت بەرەییە وەهایکردوە کە هەندێک خەسڵەتی دیاریکراو بەرامبەر بەکورد بەرهەم بێت لەئەدەبیاتی کوردناسیدا. بۆ نمونە کورد خەڵکانێکن کە ناتوانن پێکەوەبن، ناتوانن یەکێتی و یەکبون لە نێوان خۆیاندا دروست بکەن. بەشی هەرە زۆری مێژویان بریتیە لە شەڕی یەکتریی.\nئەم دژایەتیکردنی یەکترییە لەم ماوەی دواییدا گەشتوەتە ئاستێکی ترسناک، بەجۆرێک دەتوانین باس لەهەڵوەشانی کۆمەڵگای کوردی بکەین. دیارە یەکبون و پێکەوەیی دۆخێکی سروشتی نیە، وەک چۆن پەرتەوازەیی دۆخێکی سروشتی نیە، بەڵکو هەردوو دۆخی بەرهەمهێنراون. بەڵام جیاوازییان لە ئەوەدایە کە بونیادنان پێویستی بەپلان و نیازو کارکردن هەیە. بەڵام داڕمان ڕەنگە دەرئەنجامی هەندێک هەنگاوبێت کە نیازەکە داڕمان نەبێت. زۆرجار وڵاتێک یان گەلێک لەمیانەی خەونی بۆ بەهێزبون دادەڕمێت. یان هێزێک لە هەوڵی بۆ پاوانکردن و کۆنترۆڵکردن دادەڕوخێت.\nلڤین دەقی بڕیارەکانی ئەنجومەنی وەزیران بۆ مۆڵەتی فەرمانبەران بڵاو دەکاتەوە


پیلانی داگیرکەران، پەیمانی ئەلجەزایری نوێ! / حەسەن ماوەرانی – زاگرۆس پۆست\nماڵەوە / وتار / پیلانی داگیرکەران، پەیمانی ئەلجەزایری نوێ! / حەسەن ماوەرانی\nچوار شه‌ممه 24 ئاب 2016\tوتار 106 جار خوێنراوه‌ته‌وه\nسەفەری ئەردۆغان بۆ روسیە و وتوێژی نهێنی سولتانی تورک و پۆتین لەسەر رۆژئاوا و سەفەری زەریف وەزیری دەرەوی ئێران بۆ تورکیا زنجیرە رووداوێک بوون کە بە ڕاشکاوی لەقاویان دەدا کە سێ وڵاتی داگیرکەری کوردستان کە عێراقیشیان وەک کلکەی ئێران دەگەڵە، خەونی پێکهاتنێکی دیکە لە گوێرە پێکهاتنی ئەلجەزایەر دەبینن. رۆژنامەی الحیات لە مانگی یونی(حوزەیران) دا ڕایگەیاندبوو کە ئەو سێ وڵاتە بە نهێنی خەریکی پێکهاتنن لەسەر داهاتووی رۆژئاوا و کوردن بە گشتی.\nبوونی دەستەڵاتێکی کوردی لە سنوورەکانی باشوری تورکیە لە رۆژئاوا وهێزی پ.ک.ک ل باکور بۆ سەروەری فاشیزمی ئایینی ئەردۆغان و خەونی بووژاندنەوەی ئیمپراتوری عوسمانلی لە ڕۆژهەڵاتی ناوەراستدا، چەقڵی ناو چاوە. دیارە مەبەستی ستراتێژیکی ئێرانیش فەوتاندنی هەر ئاسەوارێکە کە دەسکەوتێکی کوردی تێدابیە. هەربۆیەش بە بەربڵاوی پشتگری لە ئەردۆغان دەکا.\nروسیاش وەک پارێزەری سوریە بەپێی بەرژەوەندییەکانی سپایی ناتوانێ لەئاست بزوتنەوەی رزگاریخوازانەی کورد بێدەنگ بێ و بە هەر شێوەیەک بۆ پاراستنی قەوارەی سیاسی ناوچەکە، وەکی هەیە، تێدەکۆشی. بەرژەوەندییەکانی ئێرانی فاشیستی ئایینی، تورکیەی فاشیستی ئایینی و سوریای بەعسی و روسیە لەسەر پاراستنی قەوارەی جوغرافیایی – سیاسی ناوچەکە لەیەکتریان گرێدەداتەوە و دژ بە بەرژەوەندییەکانی نەتەوەی کورد دەوەستن .\nتورکیە کە بە تەیار کردنی داعەش بە یارمەتی دارایی راستەوخۆی سعودیە و قەتەر و یارمەتیەکانی نهێنی ئێران و عێراقی سەردەمی مالیکی داعەشی لە گیانی کورد بەردا هەتا دەستەڵاتی هەریمی کوردستان بخاتە ژێر رکێفی خۆیەوە و سوریەی ئیسلامی سەر بە تورکیە دامەزرێنی، نەیدەزانی کە رۆلەکانی نەتەوەی کورد بەم شێوازە ڕادەپەرن و جیهان بەرەو پالپشتیی خۆیان ڕادەکێشن. بەم هۆیەش بوو کە ئەردۆغان سەرەڕای ویستی دڵخوازی خۆی ماملەی بە داعەشیش کرد و پەشیوانی خۆی پێشکێشی روسیە کرد و دانی بەسەر مانەوەی ئەسەد و هاوکاریی ئێران بە مەرجی فەوتاندنی رؤژئاوا و لەپاشان هەریمی کوردستان ناوە. هێرشی دڕندانەی سپای ئەردۆغان بۆسەر باکوری کوردستان، پڵانێکی لەپێش داڕێژراو بوو کە پاش کایە پێکردنی چەندساڵەی ئەردۆغان بە وتوێژ پەردەی لە روخساری ئەو داعەشەش لادا. بۆ بە ئەنجام گەیاندنی پڵانی فەوتاندنی بزوتنەوەی نەتەوەی کورد بە بەڕێوەبەرایەتی پ.ک.ک لە باکور، فەوتانی دەستەڵاتی کورد لە رۆژئاوا و باشور گرینگی تایبەتی بۆ تورکیە هەیە. پێکهاتنی ئەردۆغان و ئێرانیش لەسەر ئەو ویستەی هەردوو لایانە. دیارە لەو پێکهاتنە نهینیانەشدا ئەم پلانە تاو و توێ کراوە. پاڵپشتی ئەمریکا و وڵاتانی رۆژئاوایی لە یەپەگە و هەریمی کوردستان چاوەڕوان نەکراو نییە و نەبووە. چون پێشمەرگە و گریلای کورد تاقە هێزی بەربەرەکانی لەگەڵ تیرۆریستەکانی داعەشن کە متمانەیان پێدەکری. لە هەمان کاتدا بۆ گەلێک لە وڵاتانی رۆژئاوایی تورکیەی سولتان ئەردۆغان جێگەی متمانە نییە. دیارە نزیکی تورکیا لە ئێران و روسیە ئەو بێ متمانەییە قووڵتر دەکاتەوە. جیا لەوەش پشتگریی بی سنووری وڵاتانی ڕۆژئاوایی و ئەمریکا لە ئیسرائیل و پاراستنی ئەو وڵاتە لە بەرانبەر ویشکەرۆییانی ئیسلامی شیعە و سوننەدا راستەقینەیەکی ستراتێژیکە کە بە هاتنەکایەی دەستەڵاتی دێمۆکراتیک و شارستانیانە لەناوچەکەدا ناراستەوخۆ زەمانەت دەکرێ. هەریمی کوردستان و رۆژئاوا هەلێکی مێژووییان لەبەر دەمدایە کە دەتوانێ داهاتووی وڵاتێکی سەربەخۆ و شارستانیانە و پێشکەوتووی کوردی لە کوردستاندا مسۆگەر بکا. بۆ ئەو مەبەستەش پێویستیان بە یەکێتی ناوماڵی کورد هەیە. ئەوە ڕاستیەکی لە حاشانەهاتوویە کە نە ڕۆژئاوا بە تەنێ دەکارێ سەرکەوێ و نە باشور.\nدژایەتیی ناو هێزەکانی کوردی بەهەر بیانوویەک بێت تەنیا یارمەتیدەری سەرکەوتنی پڵانی ئەو دەوڵەتە نگریسانەی کە خەریکی پێکهێنانی پەیمان چەپەڵی خۆیانن. لەم بوارەشدا بە ناوی دۆستایەتی و یارمەتی تێدەکۆشن خۆ بخزێننە ناو هێزە کوردستانیەکان و لەدژی یەکتر هانیان بدەن. کاتی وەی هاتووە کە هێزە سیاسیەکانی کوردیش چاویان خورت کەنەوە و بە وریایی لە کایەی شەترەنجی سیاسیی ناوچەکەدا یاری بکەن و دوست و دوژمن بەپێوانەی بەرژەوەندییەکانی نیشتمانی خۆیان دیاری بکەن. ناکۆکی لەسەر بەرژەوەندییەکانی کەسی و حیزبی و تاقمەیی بە زیانی گشتی نەتەوەی کورد تەواو دەبێت و هەمدیسان ئاشبەتاڵمان بەسەر دادەسەپێنی.


خولی ئەوروپا - 2018/2019 - قۆناغی ١٦ی کۆتاییەکان - Soccer - Yariga - Results, fixtures, tables and statistics\nAggr. فەنارباخچە 2 - 3 زینیت\n12/02/19 فەنارباخچە 1 - 0 زینیت بینینی ڕووداوەکان زانیاری زیاتر لەسەر ئەم یارییە\n21/02/19 زینیت 3 - 1 فەنارباخچە بینینی ڕووداوەکان زانیاری زیاتر لەسەر ئەم یارییە\nAggr. سلاڤیا پراها 4 - 1 جێنک\n14/02/19 سلاڤیا پراها 0 - 0 جێنک زانیاری زیاتر لەسەر ئەم یارییە\n21/02/19 جێنک 1 - 4 سلاڤیا پراها بینینی ڕووداوەکان زانیاری زیاتر لەسەر ئەم یارییە\nAggr. ئۆڵیمپیاکۆس پیرایوس 2 - 3 دینامۆ کیێڤ\n14/02/19 ئۆڵیمپیاکۆس پیرایوس 2 - 2 دینامۆ کیێڤ بینینی ڕووداوەکان زانیاری زیاتر لەسەر ئەم یارییە\n21/02/19 دینامۆ کیێڤ 1 - 0 ئۆڵیمپیاکۆس پیرایوس بینینی ڕووداوەکان زانیاری زیاتر لەسەر ئەم یارییە\nAggr. کراسنۆدار 1 - 1 بایێر لیڤەرکوزن\n14/02/19 کراسنۆدار 0 - 0 بایێر لیڤەرکوزن زانیاری زیاتر لەسەر ئەم یارییە\nAggr. باتی 1 - 3 ئاڕسێناڵ\n14/02/19 باتی 1 - 0 ئاڕسێناڵ بینینی ڕووداوەکان زانیاری زیاتر لەسەر ئەم یارییە\n21/02/19 ئاڕسێناڵ 3 - 0 باتی بینینی ڕووداوەکان زانیاری زیاتر لەسەر ئەم یارییە\nAggr. گاڵاتەسەرای 1 - 2 بەنفیکا\n14/02/19 گاڵاتەسەرای 1 - 2 بەنفیکا بینینی ڕووداوەکان زانیاری زیاتر لەسەر ئەم یارییە\n21/02/19 بەنفیکا 0 - 0 گاڵاتەسەرای زانیاری زیاتر لەسەر ئەم یارییە\nAggr. ڕاپید وین 0 - 5 ئینتەر میلان\n14/02/19 ڕاپید وین 0 - 1 ئینتەر میلان بینینی ڕووداوەکان زانیاری زیاتر لەسەر ئەم یارییە\n21/02/19 ئینتەر میلان 4 - 0 ڕاپید وین بینینی ڕووداوەکان زانیاری زیاتر لەسەر ئەم یارییە\nAggr. لازیۆ 0 - 3 سێڤییا\n14/02/19 لازیۆ 0 - 1 سێڤییا بینینی ڕووداوەکان زانیاری زیاتر لەسەر ئەم یارییە\n20/02/19 سێڤییا 2 - 0 لازیۆ بینینی ڕووداوەکان زانیاری زیاتر لەسەر ئەم یارییە\nAggr. ڕێنێس 6 - 4 ڕیاڵ بێتیس\n14/02/19 ڕێنێس 3 - 3 ڕیاڵ بێتیس بینینی ڕووداوەکان زانیاری زیاتر لەسەر ئەم یارییە\n21/02/19 ڕیاڵ بێتیس 1 - 3 ڕێنێس بینینی ڕووداوەکان زانیاری زیاتر لەسەر ئەم یارییە\nAggr. شاختار دۆنێستک 3 - 6 ئینتراخت فرانکفورت\n14/02/19 شاختار دۆنێستک 2 - 2 ئینتراخت فرانکفورت بینینی ڕووداوەکان زانیاری زیاتر لەسەر ئەم یارییە\n21/02/19 ئینتراخت فرانکفورت 4 - 1 شاختار دۆنێستک بینینی ڕووداوەکان زانیاری زیاتر لەسەر ئەم یارییە\nAggr. ڤیکتۆریا پلزێن 2 - 4 دینامۆ زاگرێب\n14/02/19 ڤیکتۆریا پلزێن 2 - 1 دینامۆ زاگرێب بینینی ڕووداوەکان زانیاری زیاتر لەسەر ئەم یارییە\n21/02/19 دینامۆ زاگرێب 3 - 0 ڤیکتۆریا پلزێن بینینی ڕووداوەکان زانیاری زیاتر لەسەر ئەم یارییە\nAggr. سەڵتیک 0 - 3 ڤالێنسیا\n14/02/19 سەڵتیک 0 - 2 ڤالێنسیا بینینی ڕووداوەکان زانیاری زیاتر لەسەر ئەم یارییە\nAggr. سپۆرتین سی پی 1 - 2 ڤییاڕیاڵ\n14/02/19 سپۆرتین سی پی 0 - 1 ڤییاڕیاڵ بینینی ڕووداوەکان زانیاری زیاتر لەسەر ئەم یارییە\n21/02/19 ڤییاڕیاڵ 1 - 1 سپۆرتین سی پی بینینی ڕووداوەکان زانیاری زیاتر لەسەر ئەم یارییە\nAggr. ماڵمۆ ئێف ئێف 1 - 5 چێڵسی\n14/02/19 ماڵمۆ ئێف ئێف 1 - 2 چێڵسی بینینی ڕووداوەکان زانیاری زیاتر لەسەر ئەم یارییە\n21/02/19 چێڵسی 3 - 0 ماڵمۆ ئێف ئێف بینینی ڕووداوەکان زانیاری زیاتر لەسەر ئەم یارییە\nAggr. زیوریخ 1 - 5 ناپۆلی\n14/02/19 زیوریخ 1 - 3 ناپۆلی بینینی ڕووداوەکان زانیاری زیاتر لەسەر ئەم یارییە\n21/02/19 ناپۆلی 2 - 0 زیوریخ بینینی ڕووداوەکان زانیاری زیاتر لەسەر ئەم یارییە\nAggr. کڵەب بروگی 2 - 5 ساڵزبورگ\n14/02/19 کڵەب بروگی 2 - 1 ساڵزبورگ بینینی ڕووداوەکان زانیاری زیاتر لەسەر ئەم یارییە\n21/02/19 ساڵزبورگ 4 - 0 کڵەب بروگی بینینی ڕووداوەکان زانیاری زیاتر لەسەر ئەم یارییە


زانکۆی سۆران - م.شۆڕش مسته‌فا: ده‌توانین بڵێین، راده‌ی ته‌واوی و وردی ئه‌نجامی پشكنینه‌كان، سه‌د له سه‌ده.\nم.شۆڕش مسته‌فا: ده‌توانین بڵێین، راده‌ی ته‌واوی و وردی ئه‌نجامی پشكنینه‌كان، سه‌د له سه‌ده.\nبڵاوكراوەتەوە لە پێنج شەممە, 09 نیسان 2020 13:33\nم.شۆڕش مسته‌فا: رۆژانه ئه‌گه‌ر پێویست بكات، ده‌توانین لانیكه‌م ١٢٠ پشكنینی ڤایرۆسی كۆرۆنا ئه‌نجامبده‌ین.\nدوای ئه‌وه‌ی له چه‌ند رۆژی رابردوودا، به ئاماده‌بوونی به‌ڕێزان وه‌زیری ته‌ندرووستی، پارێزگاری هه‌ولێر، سه‌رۆكایه‌تی زانكۆی سۆران، قایمقامی سۆران و ژماره‌یه‌كی به‌رچاو لە كاربه‌ده‌ستانی ئیداری په‌یوه‌ندیدار به بابه‌ته‌كه، زانكۆی سۆران به هه‌ماهه‌نگی له‌گه‌ڵ وه‌زاره‌تی ته‌ندرووستی، تاقیگه‌یه‌كی تایبه‌ت به پشكنینی ڤایرۆسی كۆرۆنا(Covid19)ی كرده‌وه، له ئێستادا تاقیگه‌كه رۆژانه توانای ئه‌نجامدانی ده‌یان پشكنینی هه‌یه.\nئه‌م تاقیگه‌یه، كه له لایه‌ن تیمێكی پسپۆڕانی زانكۆی سۆران به‌ڕێوه‌ده‌برێ، به سه‌رپه‌رشتی به‌ڕێز"م. شۆڕش مسته‌فا" سه‌رۆكی به‌شی مایکرۆ بایۆلۆجی پزیشکی له فاكه‌ڵتی زانستی زانكۆ سۆران، كاره‌كانی خۆی ده‌ستپێكردووه.\nله وه‌ڵامی پرسیارێكی راگه‌یاندنی زانكۆی سۆران سه‌باره‌ت به رێژه‌ی ئه‌نجامدانی پشكنینه‌كان، م. شۆڕش گوتی: ئێمه له ئێستادا رۆژانه لانیكه‌م ده‌توانین(یه‌ك شفت) په‌نجا پشكنین ئه‌نجامبده‌ین. له ئه‌گه‌ری پێویستی ناوچه‌كه و ناساندنی كه‌یسی گوماناوی زۆرتر له لایه‌ن به‌ڕێوه‌به‌رایه‌تی ته‌ندرووستی سۆران، ده‌توانین ئه‌و رێژه‌یه زیاتر بكه‌ین و، به دوو شیفت كاركردن، رۆژانه توانای ئه‌نجامدانی زیاتر له سه‌د و بیست پشكنینمان هه‌یه.\nله پێوه‌ندی له‌گه‌ڵ راده‌ی ته‌واوی و وردیی ئه‌نجامه‌كانیش، به‌ڕێزیان گوتی: ئه‌وه‌ی كه په‌یوه‌سته به ئامێره‌كان و توانستی زانستییه‌وه، ده‌توانین بڵێین ئه‌نجامه‌كه‌یان سه‌د له سه‌ده.\nله كۆتاییشدا، سه‌ره‌ڕای خواستنی هیوای ته‌ندرووستی بۆ هه‌موو لایه‌ك، زۆر سپاسی به‌ڕێوه‌به‌رایه‌تی ته‌ندرووستی سۆرانی كرد، بۆ هه‌بوونی هه‌ماهه‌نگییه‌كی باش له نێوانیان و، وێڕای سوپاس و پێزانین بۆ ئه‌ندامانی تیمه‌كه‌شی، تیشكی خسته سه‌ر توانای زانستی و خه‌مخۆرییان و هیوای خواست كه به هه‌مووان بتوانن خزمه‌تێكی باشی كۆمه‌ڵگه بكه‌ن.\n/ دووەمین سیمپۆزیۆمی زانستی قوتابییان و مامۆستایانی فاکەڵتیی ئەندازیاری به‌ڕێوه‌چوو